Tak Perlu Pakai ‘Roller’ Cat Lagi, Guna Mesin Penyembur Cat Ini Lebih Mudah & Cepat

Tidak lama lagi kita bakal menyambut perayaan Aidilifitri, jadi pasti ramai yang mahu menukar warna cat dinding rumah yang baharu. Bagi anda yang ingin menukar warna cat dinding rumah sendiri, tidak perlu lagi menggunakan cara lama untuk melakukannya.

Jika sebelum ini, anda masih mengecat dinding rumah dengan menggunakan alatan berus cat jenis ‘Roller’ tetapi kini sudah ada cara yang lebih mudah boleh anda lakukan.

Apa kata anda menggunakan mesin penyembur cat seperti ini untuk mengecat dinding di rumah anda. Penggunaan mesin penyembur cat ini bukan sahaja memudahkan kerja mengecat anda, tetapi ia juga membolehkan anda mendapatkan hasil cat yang lebih sempurna dan cantik.

Bukan itu sahaja, dengan menggunakan mesin penyembur cat ini juga, ketebalan warna cat pada permukaan dinding akan lebih sekata berbanding dengan penggunaan alat ‘Roller’ dan ia sememangnya amat mudah untuk dikendalikan.

Dari segi harganya pula, tidak begitu mahal dan sangat berpatutan. Anda boleh mendapatkan mesin penyembur cat ini dengan harga anggaran sekitar RM63.90 sehingga RM89.90 sahaja.

Foto: Facebook Pemburu Tiket Murah

Serangga atau haiwan perosak memang agak sukar untuk dikawal tanpa penggunaan racun serangga. Namun, kebiasaannya racun serangga jenis kimia sentiasa menjadi pilihan kerana ia lebih cepat berkesan. Sedarkah anda bahaya penggunaan racun serangga kimia ini? Kebanyakkan racun serangga di pasaran mengandungi bahan kimia berbahaya yang mempunyai kesan jangka masa panjang terhadap sistem tubuh. Apa kata, mulai hari ini anda ubah dan set diminda untuk menggunkan racun serangga organik.

Terdapat banyak resepi racun organik yang telah dikongsikan oleh Laman Impiana. Ada yang diperbuat dari bahan-bahan mudah seperti bawang putih, cili, daun pudina dan sebagainya. Hari ini, Laman Impiana ingin berkongsi lagi satu resepi racun serangga dan haiwan perosak yang paling mudah dan mujarab denagn hanya menggunakan bunga cengkih. Umum tahu bunga cengkih mempunyai pelbagai kegunaan. Selain menjadi bahan dalam masakkan ia anata kandungan yang digunakan untuk membuat ubat gigi.

Manfaat penggunaan racun serangga dari bunga cengkih:

1. Boleh digunakan untuk mengawal serangga dan haiwan perosak seperti lintah bulan, siput, nyamuk, semut dan sebagainya
2. Rendah kandungan toksin
3. Selamat untuk persekitaran
4. Mengawal rumpai dan kulat
5. Memabantu menarik kehadiran agen pendebungaan terutamanya lebah dan rama-rama

Resepi racun serangga dari bunga cengkih:
bahan-bahan:
50gm Bunga cengkih
1 liter air panas
air bersih

cara-cara:
1. Tumbuk kasar bunga cengkih
2. Masukkan bunga cengkih yang telah di tumbuk ke dalam bekas yang mengandungi air panas
3. rendamkan dalam tempoh 1 jam dalam keadaan beaks yang tertutup
4. Setelah sejam, tapiskan dan asingkan sisa
5. Campurkan 1 bahagian pati air rendaman cengkih bersama 5 bahagian air bersih

Cara penggunaan:
Semburkan bancuhan air bunga cengkih pada keseluruhan pokok dan permukaan tanah sekurang-kurangnya 2 minggu sekali

Tahukah anda yang air barli boleh mencantikkan kulit dan menguruskan badan?

Walaupun nampak biasa saja, jika diminum secara konsisten dan berterusan, air barli boleh membuatkan badan lebih kurus dan sihat. Selain itu, kulit yang bermasalah dan kusam juga boleh berubah menjadi berseri-seri serta anjal jika kita amalkan minum air barli.

Kosnya pula amatlah murah dan mudah didapati dimana-mana.
Untuk resipi air barli yang lengkap, Puan Aisyah ada berkongsi di laman Facebook nya. Jom kita cuba buat!

RESIPI AIR BARLI

BAHAN-BAHANNYA :

1/2 cawan barli
7 gelas air
1 batang kayu manis ceylon
Lemon
Madu ( kalau nak manis)

CARA-CARANYA :

Rebus barli + kayu manis ceylon dengan air selama 30-45 minit, sampai barli kembang. Pastu dah boleh tutup api. Sebelum minum nanti perahkan lemon sikit dengan masukkan madu sikit.

** Baki air barli boleh simpan dalam peti ais. Aisyah suka asingkan biji barli dengan air rebusan sebab tak nak barli tu kembang sangat.

** Jangan lupa panaskan sebelum minum.

KHASIAT AIR

Barli
– kurangkan morning sickness
– anjalkan kulit
– sejukkan badan
– banyakkan susu ibu
– rendahkan kolestrol
– melegakan sembelit
– kuruskan badan
– kencing manis
– mencegah sakit jantung
– arthritis
– menguatkan gigi
– kurangkan rambut gugur
– anemia
– batuk, sakit tekak, demam
– mencegah kanser
– mencegah batu karang
– mencegah osteoporosis
– masalah jerawat
– mencegah kencing kotor
– kencing kotor

Kayu manis ceylon
– boost metabolisme badan
– kurangkan kolestrol
– Kurangkan selera makan
– lambatkan proses masuk dalam perut, jadi tak de la cepat rasa lapar
– lancarkan period dan servis dalaman

Lemon
– cuci kerak kerak lama dalam usus
– bakar lemak degil
– ada vit c, bagus untuk kulit
– anti kanser
– mengempiskan perut

Madu
– tambahkan tenaga
– antioxidant
– mencegah kanser
– pemanis semula jadi

Siapa cakap nak cantik dan kurus ni kena guna modal besar. Minum jek air barli hari hari, nanti glowing mowing plus anjal tau. Pastu lelemak pun segan nak duduk lelama dalam badan.

Balkoni, Sering Diabaikan Pemilik Yang Kadang Kala Rasa Tiada Fungsi. Balkoni, Ruang Kecil Yang Diabaikan Pemilik. Kediaman bertingkat sememangnya bertuah mempunyai balkoni . Apatah  lagi yang berhadapannya itu pemandangan indah baik kota metropolitan, gunung ganang, lebuh raya atau apa sahaja. Ruangnya juga pelbagai. Ada yang sederhana besar ada juga yang cukup seadanya dan ada juga yang bertuah mempunyai balkoni besar yang cukup selesa.

Sayangnya fungsi ruang ini sudah kian mati. Dari tempat mengambil angin, menyendiri atau bercucuk tanam mahu pun kenyit-kenyit mata dengan anak dara blok hadapan, ruang ini lebih dilihat menjadi stor tempat kita meletakkan segala benda buruk untuk tontonan umum. Mungkin bukan semua pemilik balkoni begitu tetapi ada yang kurang pintar memanfaatkan ruang ini.

Menjemur kain? Itu tidak hairan kerana desakan ruang yang ada namun boleh kita serikan ruang itu dengan pelbagai usaha. Daripada gantungan pokok-pokok berbunga, orkid misalnya ke pokok daun hiasan yang hisar segar. Tidak perlu rimbunan yang keterlaluan.Ada juga yang menyatakan balkoni sekadar sisa ruang yang tidak perlu diberi tumpuan kerana jarang sekali ke sana. Sudahnya ruang tambahan ini dilupakan.


(GAMBAR) Bina Kolam Dengan Kedalaman 2 Kaki Menggunakan Pond Liner Hasilnya Lebih Menarik

PROFIL TAMAN
Nama pemilik: Ahmad Rizal dan Dr. Norzaini Rose
Jenis kediaman : Banglo
Keluasan taman : 4640 kaki persegi
Konsep taman : Resort tropika

Mesti ramai antara kita yang mengimpikan kediaman dikelilingi keindahan alam bak resort-resort indah yang mendamaikan. Di tambah pula dengan kehadiran dekorasi landskap menghijau menyuntik ambien segar.

Kediaman yang dibina di sebuah kawasan Bandar Kinrara yang dikunjungi  ini milik pasangan Ahmad Rizal dan Dr. Norzaini Rose. Di kelilingi oleh kawasan landskap berkeluasan 4640 kaki persegi membuatkan pemilik menyimpan seribu impian untuk memiliki sebuah outdoor living space lengkap untuk kegunaan mereka seisi keluarga.

Menurut pemilik, sebelum laman impian berjaya di realisasikan, beberapa perunding landskap telah dilantik. Namun, tiada satu pun yang menepati jiwa dan citarasa pemilik. Namun itu tidak mematahkan semangat kerana bagi pemilik, kediaman yang dimiliki bagaikan tidak hidup dan kusam tanpa kehadiran laman menghijau.

Pencarian diteruskan sehingga lah mereka bertemu dengan salah sebuah syarikat perunding landskap yang berpusat di Petaling Jaya iaitu Terra Garden.

Seperti yang semua ketahui, Terra Garden terkenal dengan konsep Neo Nusantara, setiap rekaan yang dihasilkan jelas menunjukkan identiti pereka ini. Pembinaan bermula dengan senarai keperluan dan inventori tapak.

Apa yang menjadi keutamaan pemilik adalah kehadiran sebuah elemen air dan laman yang dibina mestilah tidak memerlukan penjagaan rumit disebabkan oleh kekangan masa dengan tugas-tugas harian di pejabat.

“Konsep tropika yang dipilih menepati  rekaan keseluruhan fasad kediaman. Tambahan pula, decorative panel yang diletakkan oleh pihak pemaju pada fasad di bahagian hadapan bermotifkan flora tropika. Oleh itu, pemilihan konsep keseluruhan amat menepati gaya yang ditampilkan”, jelas pemilik dengan mesra.

Tidak memperuntukkan masa yang lama, laman yang dibina hanya mengambil masa 3 bulan untuk disempurnakan. Sebagai pengenalan, sebuah binaan yang bersambung dengan anjung hadapan dibina menjadi patio sebagai ruang santai ringkas buat pemilik. Bagi menggalakkan aktiviti di ruangan ini, bangku taman dan sebuah buaian dari binaan kayu balau menjadi pelengkap.

Aktiviti banyak tertumpu di bahagian sisi kediaman yang terletak berhadapan dengan ruang interchange keseluruhan interior. Bahagian sisi kediaman ini terlindung dari terik matahari dan lebih privasi dari ruang hadapan. Tambahan pula, ia mudah diakses sama ada dari luar mahupun dalam kediaman.

Berdasarkan inventori ini, sebuah kolam dengan kedalaman 2 kaki dibina bertentangan dengan anjung di bahagian tepi kediaman ini. Penggunaan pond liner dengan kemasan pebbles wash pada permukaan lantai kolam, ia memberi peluang kepada pemilik untuk melakukan sebarang rombakan laman di masa hadapan.

Dalam usaha pereka untuk menyatukan binaan sedia ada dengan laman yang dibina, lantai dari decking kayu balau dijadikan penghubung. Di sisi kolam, sebuah struktur binaan sebagai ruang patio berbumbung mendominasi keseluruhan ruang menjadi outdoor living space buat pemilik.

“Kawasan ini kerap menjadi ruang interaksi santai kami terutamanya apabila menerima kunjungan dari sanak saudara tidak kira siang mahupun malam. Suasana yang nyaman dan merehatkan menambahkan lagi keselesaan untuk kami bersantai di sini”, tambah pemilik lagi.

Memandangkan binaan patio ini terletak bersebelahan dengan dapur, pereka telah mewujudkan buffer semula jadi menghalang penglihatan yang tidak menyenangkan. Pemilihan Heliconia spp. amat bertepatan dengan saiz ruang antara binaan yang tersedia. Ini kerana ketinggian dan tekstur daunnya yang lebar, ia berjaya menutup pandangan secara langsung pada ruang dapur.

“Di samping itu juga, patio yang dibina dijadikan ruang gym untuk diri saya. Ini kerana saiz perkakasnya yang memakan ruang, saya mengambil keputusan untuk meletakkan ia di luar rumah. Secara tidak langsung sambil bersenam, saya juga boleh menghirup udara segar”, ujar pemilik.

Melihat keseluruhan rekaan yang dihasilkan, jelas pereka mengambil kira semua keperluan pemilik sebelum mereka bentuk ruang laman sebaiknya. Pereka berusaha sedaya upaya untuk memastikan setiap fungsi ruang dibentuk sempurna agar memenuhi keperluan isi rumah. Pemilik turut menyatakan begitu berpuas hati dengan perkhidmatan pereka, malah sentiasa bekerjasama dengan pereka untuk melakukan penambah baikkan laman miliknya dari masa ke semasa.

Kehadiran team LAMAN menjengah kediaman ini disambut mesra oleh pemilik kediaman. Peluang meneroka setiap inci taman tidak di siakan sebaliknya penulis begitu teruja melihat satu lagi rekaan taman yang tampil unik melalui reka bentuk gazebo dwi fungsi.

Menurut pemilik taman “Jika dilihat secara keseluruhan taman saya ini ringkas sahaja kerana kami sekeluarga lebih gemarkan ia nampak lapang dan menghijau. Kelebihan unit kediaman yang terletak di corner lot memungkinkan kami memiliki tanah lebih luas untuk aktiviti keluarga dan sebagainya. Malah anak saya juga gemar menghabiskan masa di halaman rumah,”tambah pemilik lagi membuka bicara pada pagi itu.

Kehadiran gazebo berukuran 5 meter x 5 meter begitu menarik perhatian penulis. Ini kerana kebiasaannya gazebo tampil dengan saiz lebih kecil serta berkonsep terbuka tetapi berlainan sekali yang dimiliki oleh pemilik kediaman ini. Saiz yang besar serta mempunyai pintu dan dinding yang tertutup seolah-olah sebuah rumah kecil di laman kediaman. Apabila diajukan tentang fungsi gazebo ini pemilik mempunyai sebab kukuh membinanya malah reka bentuk menarik ini menyerupai rumah tradisional masyarakat Melayu.

Menurut pemilik “ Gazebo atau pun rumah kecil ini saya terapkan sendiri reka bentuk yang diingini kemudian saya dapatkan tukang kayu yang didatangkan khas dari Terengganu. Menggunakan kayu cengal, ia adalah binaan kukuh dan menjadi lokasi khas apabila kami menganjurkan majlis bersama ahli keluarga. Kebiasaannya ia dijadikan surau kecil untuk kami menunaikan solat beramai-ramai. Bagi menambah fungsi, tempayan lama diterbalikkan bersebelahan gazebo ini untuk dijadikan lokasi tempat duduk. Memang meriah sekali pada waktu malam ketika menganjurkan majlis keramaian,” tambah pemilik lagi.

Mendapatkan idea seperti membaca buku-buku landskap dan majalah untuk membiasakan diri dengan tumbuh-tumbuhan antara salah satu cara pemilik yang banyak memberi manfaat padanya dalam proses binaan taman. Baginya setiap rujukan amat perlu dalam menambahkan ilmu sebelum melakukan sesuatu.

“ Jika halaman luar didominasi oleh elemen kejur, untuk ruang dalam pula saya lebih sukakan elemen air memonopoli ruang. Kehadiran kolam bukan sahaja mewujudkan kitaran udara yang lebih segar sejuk tetapi turut menyumbang pada bunyi air yang sangat menenangkan. Kolam ikan yang dibina pada courtyard ini secara tidak langsung membuatkan seluruh ruang dalam kediaman ini begitu damai dan merehatkan,” tambah pemilik lagi.

Courtyard yang terletak berdekatan dapur ini boleh diakses daripada car porch tanpa penghuni perlu masuk ke ruang utama terlebih dahulu. Di samping itu juga dek kayu dibina bersebelahan kolam ini sebagai lokasi santai untuk pemilik sekeluarga duduk santai sambil menikmati hidangan. Malah dinding dan struktur bumbung sengaja dibina menggunakan material telus pandang agar ia menerima pencahayaan semula jadi.

“Menghabiskan masa di kawasan dapur antara ruang yang begitu saya gemari. Ini kerana kehadiran elemen air dan dalam masa yang sama saya boleh menikmati pemandangan hijau di taman melengkapkan suasana yang diingini oleh kami seisi keluarga. Selain itu material kayu menjadi pilihan dalam struktur kediaman ini kerana selain natural, kayu begitu sesuai dengan konsep yang ingin saya tonjolkan iaitu moden tradisional,” ungkap pemilik lagi.

Kehadiran pokok kelapa di halaman pemilik melengkapkan lagi penataan taman berkonsep kampung. Jiwanya terasa tenang mengimbau kembali nostalgia membesar dalam kelompok budaya masyarakat Melayu dan menjadi garapan dalam mewujudkan kediaman yang begitu dekat di jiwa.

Pemilik juga menyatakan bahawa setiap kali ingin membina sebuah taman, faktor utama yang harus difikirkan oleh setiap pemilik adalah maintenance. Andai pemilik kediaman sibuk dengan tugasan harian di pejabat dan jarang berada di rumah, kaedah selamat ialah pilihlah tumbuhan yang mudah dijaga. Malah tidak salah andai laman tampil seringkas mungkin. Sebaiknya taman  adalah mengikut kemampuan dan gaya hidup kita sehari-hari. Kesilapan dalam perancangan awal kebiasaannya bakal mengundang kos tambahan buat pemilik suatu hari nanti.

Tip Membina Sendiri Taman

1. Kenali taman anda. Jika anda baru sahaja membeli sebuah kediaman, hidup bersamanya sekurang-kurangnya selama setahun. Ini kerana pada tahun pertama, anda akan mula mengenal pasti tumbuhan dan belajar tentang persekitaran taman. Berjalan-jalan dan lihat taman anda dari sudut yang berbeza iaitu dari tingkap atas dan juga bawah. Ini akan menentukan pemandangan yang bagaimana anda inginkan apabila berada di dalam rumah. Buatlah  nota di mana arah matahari naik dan jatuh kerana anda mungkin ingin melindungi pemandangan yang tidak diingini.

2. Fikirkan tentang apa yang anda mahukan daripada sebuah taman. Adakah ia bakal menjadi sebuah ruang yang menghiburkan bagi anak-anak anda, ruang menuai hasil sayur-sayuran atau pun ruang anda menjamu mata menikmati keindahan flora dan fauna. Rancang fungsi taman anda sebaiknya di atas sehelai kertas sebelum ia direalisasikan dalam bentuk nyata.

3.  Adalah penting untuk mengetahui tentang jenis tanah anda. Laburkan sedikit wang untuk mengetahui sama ada tanah anda adalah asid, alkali atau neutral kerana tanah yang baik akan menentukan sama ada pokok yang ditanam subur atau pun tidak.

Taugeh, antara micro green yang mudah dihadam. Tak perlu kawasan yang luas, tak perlu medium tanaman dan penjagaannya juga tidak rumit. Namun, ramai yang gagal tanam taugeh untuk saiz ideal di makan.

Cik Pooja tunjuk cara mudah dan cepat tanam taugeh. Dalam masa 3 hari, taugeh sedang elok dituai dan dimakan.

BAHAN-BAHAN:
4-5 genggam Kacang hijau
Tuala good morning
periuk kukus

CARA-CARA:
1. Rendam kacang hijau selama 10 jam (seeloknya rendam pagi, petang dah boleh semai)
2. Bentang sehelai di dalam tapi pengukus. Pastikan lubang pengukus ditutup sepenuhnya
3. Selepas 10 jam, toskan kacang hijau yang telah direndam dan tabur rata dalam pengukus
4. Tutup kacang yang telah di tabur tadi dengan tuala good morning yang telah dinasihatkan
5. Basahkan keseluruhan tuala good morning yang telah dilapiskan dengan kacang tadi perlahan-lahan
6. Dah siram, letak tapis kukus pada perius dan tutup rapi
7. Simpan ditempat gelap.

Langkah-langkah semaian dah selesai. Kini ia perlukan penjagaan

1. Lakukan penyiraman 4x sehari
2. pastikan setiap kali siraman, air dalam periuk perlu dibuang
3. jangan biarkan taugeh terdah lama pada cahaya. Segera tutup selepas disiram

Ngam-ngam 3 hari selepas semaian adalah waktu terbaik untuk menuai taugeh. Jangan tunggu sampai taugeh anda keluar akar serabut atau akar mula bercabang dan berpucuk. Taugeh akan rasa pahit

Stepping stone atau batu pemijak adalah aksesori lantai laman untuk tujuan laluan. Ia penting sebagai pilihan untuk memastikan rumput yang terhampar tidak rosak apabila dipijak disamping menambah tekstur dan pattern pada lantai laman. Namun, harganya di pasaran boleh tahan mahal juga. Sekeping RM 10-15. Nak pakai bukan sekeping 2 pula tu.

BAHAN-BAHAN:
?Pebble wash harga dalam Rm23.00
?semen biasa sekampit 50kg baru Rm 13.00.
?jaring besi saya dah lupa berapa harga semeter..tapi bawah Rm 10.00.
?kalau setengah ela pasir sungai tu lebih kurang rm30.00.
?Gam kraf
?Berus cat 1 inci lebar
?besen empat segi

CARA-CARA:
1. sapukan keseluruhan gam dilantai bekas biru berkenaan. Kemudian tabur batu. Pastikan batu yang ditabur rapat

2. Lebihan batu dikeluarkan balik dari besen. Kemudian dijemur sehingga gam kering dan pastikan ibatu melekat pada permukaan besen
3. Untuk kerja2 semen.
➡sediakan baldi…masukkan semen…pasir kasar..kalau nak tambah batu kelikir pon boleh.kemudian kacau adunan sehingga sebati dan likat.
➡proses ini kena lebihkan semen…supaya batu pebble wash akan lebih grip pada semen apabila siap nanti.(lebih tahan)5. Tuangkan semen kedalam bekas.masukkan jaring
6. ayak sedikit…untuk ratakan semen..automatik akan terlevel dengan sendirinya apabila diayak. untuk ukur ketebalan..ambik lidi..kemudian cucuk kedalam bekas yang dituang semen tadi..ketebalan standart 2inci atau lebih..ikut kepada tuan2 dan puan2.
7. 24jam kemudian..telangkopkan bekas biru…hentak2 sedikit..secara sendirinya…semen itu akan tertanggal..sebab..gam tak terlalu kuat lekat pada bekas plastik tersebut.8. jerangkan air panas..kemudian tuang diatas permukaan batu pebble wash tersebut. Tujuan untuk kembangkan gam itu kembali.9. ambil berus dawai..kemudian berus dipermukaan batu tersebut untuk membuang gam yang terlekat tadi.10. Cuci dengan sabun untuk lebih bersih 11. tunggu sehingga kering..kemudian sapukan syalek batu untuk menaikkan warna batu tersebut.siap.
Moga memberi mamfaat kepada kawan2 disini


5 Perkara Ini Punca Ruang Tamu Tidak Selesa

Apabila memasuki ruang tamu yang direka dengan penuh ketelitian, mudah saja untuk tetamu merasakan aura kesempurnaan yang tersemadi dalam ruang berkenaan. Saiz dan rekabentuk sofa yang menarik dan selesa, pencahayaan yang mendamaikan serta keempukan kusyen membuatkan ruang tamu sebagai tempat yang ideal untuk beristirehat sambil melakukan aktiviti harian dengan aman. Ibarat sebuah poster filem yang diterjemah dengan baik, ruang tamu yang dihias cantik sekali gus akan menjadi daya menarik utama buat sesebuah kediaman. Tetamu secara spontan akan membayangkan ruang-ruang lain yang mungkin sama menarik dan mewah.

Setiap perincian yang diberi perhatian akan mendatangkan hasil sempurna tetapi ini merupakan cabaran yang kadangkala sukar untuk dizahirkan. Pereka dalaman atau tuan rumah perlu berhati-hati memilih dan menyuai padan perabot di ruang tamu. Begitu juga dengan warna cat dinding serta aksesori pelengkap yang diletakkan perlu lah seiring dengan konsep dan gaya ruang. Ingat, setiap butir perincian akan mempengaruhi rupa keseluruhan ruang tamu anda.

Bagi mendapatkan ruang tamu impian anda mungkin tidak semudah yang disangkakan, jadi IMPIANA telah mengumpulkan beberapa kesilapan major yang patut anda elak agar anda dapat menikmati ruang baru tanpa sebarang cela.

Kesilapan #1 : Memilih Sofa Yang Salah

Semua orang setuju, sebuah ruang tamu yang sempurna bemula dari pemilihan sofa yang tepat. Ramai pemilik yang tdak mahu menggantikan sofa apabila mengubahsuai kediaman. Alasan mereka, sofa masih nampak elok ataupun sofa tersebut masih baru lagi dibeli. Apa yang mereka tidak tahu ialah, dengan mengekalkan sofa lama itu, mereka tidak akan dapat ruang tamu yang mereka inginkan. Jadi, bertolak ansur lah dan fikir sedalam-dalamnya sebelum membeli sofa untuk diletakkan di ruang tamu anda.

Selain itu, keselesaan sofa juga merupakan salah satu kunci bagi mendapatkan ruang tamu yang sempurna. Saiz, ketinggi dan material sofa perlulah seiring dan besepadanan dengan ruang yang ada. Jangan tergesa-gesa membeli sof atanpa mempertimbangkan faktor-faktor penting tersebut. Bagi mengelakkan memilih sofa yang salah, beli sesuatu yang simple dan mudah. Jauhi sofa dengan detailing yang keterlaluan kerana sofa sebegini sukar untuk digayakan dan perlu selalu diganti.

Kesilapan #2 : Membeli Karpet Yang Terlalu Kecil

Menurut pakar, salah satu kesalahan biasa yang paling tidak patut dilakukan adalah membeli permaidani atau karpet dengan saiz yang salah. Perkara yang nampak remeh dan amat mudah dielak tetapi masih ramai lagi yang seperti tidak hirau jika ruang tamu mereka dihiasi dengan karpet lebih kecil daripada sepatutnya. Pastikan saiz ruang tamu dan tolong jauhi karpet kecil yang langsung tidak sesuai untuk ruang tamu anda.

Kesilapan #3 : Susun Atur Yang Tidak Sesuai

Walaupun anda rasa sofa yang ditolak rapat ke dinding mengadap TV akan nampak menarik, tetapi sebenarnya ia tidak semudah yang disangka. Anda perlu letakkan lebih effort dan pemerhatian untuk mendapatkan ruang tamu idaman. Adalah penting untuk mempertimbangkan dan membuat perbincangan menyeluruh lebih-lebih lagi jika ruang yang ada terhad dan sempit.

Kesilapan #4 : Mewajibkan TV Pada Ruang Tamu

Kebanyakan kediaman sekarang mesti dilengkapi sekurang-kurangnya sebuah TV. Dan tempat yan gpaling senang untuk diletakkan ialah di ruang tamu. Tetapi hal ini tidak seharusnya terjadi kerana anda tidak semestinya WAJIB meletakkan TV jika tiada keperluan. Dengan ini, anda boleh meletakkan perabot yang lebih bermakna seperti rak buku atau meja konsol pada ruang yang kosong tersebut.

Kesilapan #5 : Kesilapan Ketika Menggantung Lukisan Dinding

Lukisan yang digantung pada dinding menggambarkan kesungguhan anda dalam menghias ruang tamu. Jika ia diletakkan pada pada ketinggian yang tidak sesuai, selain menyakitkan mata, ia juga membuat tetamu fikir yang anda tidak kisah tentang penampilan ruang. Kerana perbuatan tersebut nampak seperti tidak ikhlas dan sambil lewa. Ruang juga akan kelihatan pelik dan tidak menyakinkan.

Kadangkala apabila terlalu penat, kita terlepas pandang ataupun lupa mahu mengasingkan pakaian putih dengan yang berwarna. Sudahnya, warna luntur pada baju putih dan mungkin tidak boleh dipakai lagi. Tetapi, sebelum anda buang baju yang terjejas itu, cuba dahulu beberapa tip IMPIANA ini mudah-mudahan ia dapat mengembalikan keaadan asal pakaian tersebut.

1. Rebus pakaian
Merebus pakaian yang terkena warna luntur sejurus selepas anda menyedarinya akan mengurangkan risiko warna tersebut untuk kekal pada pakaian. Lagi cepat, lagi bagus.
tetapi bergantung pada jenis material pakaian juga. Jika jenis yang nipis dan kurang tahan, lebih baik anda rendamkan sahaja dalam air panas selama beberapa minit.

2. Perahan lemon/limau

Selain itu, boleh juga cuba untuk rendamkan pakaian terjejas kedalam campuran air panas dengan perahan lemon. Bergantung pada tahap kerosakan yang berlaku, perahan lemon perlulah dibancuh sesuai dengan kekotoran.

3. Bahan peluntur

Letakkan 1 sudu sabun basuh baju kedalam baldi kemudian isi air mengikut kesesuaian. Ambil peluntur sebaiknya yang berperisa lemon, dan tuang sebanyak 5 penutup botol kedalam baldi tadi.Kacau campuran sehingga rata dan rendamkan baju terjejas kedalam baldi tersebut. Biarkan sekurang-kurangnya untuk beberapa jam sebelum dibasuh dan dibilas.

Dekorasi konsep farmhouse moden tema warna ‘earth tone,’ senang nak suaikan dengan perabot. Pemilihan tema warna ‘Earth Tone’ untuk dinding menjadikan ruang rumah nampak lebih luas dan lebih mudah untuk suaikan dengan warna perabot.

Warna ‘earth tone’ menjadi tren yang diminati oleh ramai orang kerana sifatnya yang natural dan hangat. Kehadirannya menjadi inspirasi dalam menata tempat tinggal masa kini supaya mendatangkan kesan hangat, nyaman, dan ‘welcome’.

Cantik, tenang dan bersih sahaja rumah pemilik kediaman. Perkongsian dekorasi rumah bertukar wajah selepas tragedi banjir Disember 2021. Pemilik kediaman menggunakan warna terang dan ceria. Selepas banjir, pemilik kediaman terus tukar konsep kepada modern farmhouse dengan earth tone.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Suasana Aidilfitri masih lagi terasa jadi tidak hairanlah jika ramai antara kita yang sedang merancang untuk mengadakan open house. Setelah puas beraya bersama sanak saudara di kampung, kini tiba masa untuk kita meraikannya dengan menjamu jiran tetangga serta teman-teman dikota.

Sudah tentunya ruang makan akan menjadi tumpuan utama ketika rumah terbuka kerana disitu juga merupakan tempat tuan rumah menyajikan juadah Syawal. Jadi, untuk memastikan tetamu selesa dan gembira, kita perlulah membuat persediaan yang rapi. Penataan meja makan haruslah dilakukan dengan teliti dan bersesuaian dengan makanan yang dihidang.

Selain pinggan mangkuk, jangan lupa sediakan alas meja, pasu bunga, pemegang lilin dan pelbagai lagi aksesori meja makan untuk menaikkan mood dan menambahkan keindahan ruang makan rumah anda.

Dibawah ada saya kongsikan beberapa perkara yang boleh anda lakukan untuk menghias meja makan pada majlis rumah terbuka Aidilfitri ini :


Tip & Trik Dekor Raya dari ADMIRA

Mengenangkan raya hampir tiba, dan mungkin raya tahun ini akan Kembali bersinar seperti sebelum ini. Pasti ramai di luar sana inginkan satu kelainan dan perubahan dalam hiasan rumah. IMPIANA kali ini ingin berkongsi dengan dengan anda tentang tip dan trik yang ramai tidak tahu.

Tidak perlu ketuk, pecah dan sebagainya untuk miliki konsep moden dan elegan dalam kediaman dan jika anda inginkan kediaman ala Pinterest. Rumah sekarangkan semuanya gemarkan ruang atau sudut insta worthy dengan cara ini semua kehendak anda dapat menjadi kenyataan. Baca artikel ini sampai habis kalau anda ingin tahu apa tip dan trik yang ingin IMPIANA kongsikan.

Segala permukaan dalam rumah anda boleh ditukar dengan Admira Laminates. Admira Laminates Sdn Bhd ini telah lama bertapak dalam industri hiasan dalaman, selama 46 tahun. Sudah pastinya di usia begini mutu dan kualiti produknya tiada tandingan. Ia memberi 101 penyelesaian bagi masalah dinding di rumah anda yang anda tidak tahu. Jom IMPIANA cerita apa kelebihan laminates ini.

IMPIANA tertarik dengan produk laminates jenama ADMIRA ini kerana ia mempunyai banyak kelebihan berbanding  dengan laminates yang banyak diluar sana. Apa perbezaan di antara ADMIRA dengan laminates yang lain. ADMIRA laminates mempunyai pelbagai jenis rangkaian yang boleh dijadikan pilihan dan citarasa anda di luar sana.

Salah satunya adalah Traceless laminates, rangkaian ini cukup sempurna untuk sebuah kediaman yang harmoni kerana ia memberikan anda kesempurnaan dalam kemasan. Laminasi Tahan Antimikrob dan cap jari ini akan menampakkan kediaman anda lebih elegan dan moden.

Bagi yang gemarkan konsep elegan dengan kemasan yang agak gelap dengan Traceless segala kerumitan untuk mengurangkan kesan cap jari dan kesan pada permukaan dapat diselesaikan dengan mudah dan selamat.

Gambar: ADMIRA

Apabila kita mengatakan Traceless, ia bermaksud tiada kesan atau kalis cap jari. Seperti namanya, laminasi tanpa jejak tidak meninggalkan jejak cap jari atau bakteria di belakang. Laminasi anti cap jari tanpa jejak juga mudah dibersihkan dan dijaga – yang diperlukan hanyalah kain lembap atau span melamin untuk penyelenggaraan.

Produk Jepun, sifat antimikroba Traceless juga menjadikannya pilihan ideal untuk kemudahan penjagaan kesihatan dan kawasan penggunaan yang lebih tinggi di kediaman anda seperti kabinet dapur, almari pakaian atau meja. Dengan proses impregnasi yang unik, Traceless menawarkan perlindungan tahan lama terhadap bakteria dan virus.

Bukan sekadar Traceless sahaja ye yang ADMIRA ada terdapat satu lagi panel dinding yang cukup berkualiti tinggi, iaitu CERARL.

CERARL membawa ruang dalam kediaman anda lebih baik dari apa yang sebelumnya tidak dapat difikirkan oleh anda.

Ia adalah panel hiasan gentian kaca yang unik yang direka untuk pelapisan dinding; walaupun di dinding perabot yang ada. Dibangunkan dan dibuat di Jepun, teknologi CERARL yang cukup canggih memberikan beberapa kesan yang baik untuk ruang kediaman dan komersial.

Gambar: ADMIRA

Digunakan secara meluas di bilik mandi, dapur, ruang dinding tumpu dan sebagainya; CERARL mempunyai daya tahan tinggi terhadap air, api, hentaman, noda dan bakteria.

Direka Oleh: AZR Kitchen Sdn. Bhd.

Kod Produk: ACS 1403  Emperador Marble

Kerja basah yang tidak kemas dan pecah dinding yang bising kini menjadi perkara masa lalu. Dengan CERARL sangat sesuai untuk peka kebersihan, tenang dalam renovasi dan cepat. Segalanya dapat dilaksanakan dengan mudah dan selamat.

Menarik bukan, tunggu apa lagi berubahlah ke ADMIRA untuk keseluruhan ruang rumah anda Nampak lebih elegan dan bergaya di hari raya kali ini.

Jika anda inginkan maklumat lebih lanjut mengenai produk Admira ini anda boleh layari.

Tidak dinafikan, pembahagian harta turut boleh mengundang masalah besar sehingga menjadi punca dan mengundang perbalahan antara satu sama lain dalam keluarga.

Menerusi program bual bicara Wanita Hari Ini, TV3 telah mengupas lebih lanjut mengenai masalah tersebut yang dikatakan sering berlaku di kalangan masyarakat.

Pendakwah bebas terkenal, Ustaz Elyas Ismail ketika diundang sebagai tetamu jemputan secara maya program berkenaan tidak menafikan hal seperti tersebut sememangnya berlaku dalam kalangan masyarakat tanpa mengira bangsa mahupun agama.

“Kalau kita perhatikan sifat kejadian manusia itu sendiri ia sememangnya ada beberapa sifat contohnya seperti dengki, tidak puas hati atau tidak rela untuk bertolak ansur antara satu sama lain.

“Contoh, dalam kalangan adik-beradik misalnya, mungkin ada seorang dua sahaja yang jaga mak siang malam waktu sakit dan sebagainya. Tetapi apabila tiba masa pembahagian harta, dia dapat sikit.

“Jadi, perkara seperti ini lah yang akan menimbulkan persoalan dan juga perbalahan antara satu sama lain dalam kalangan adik-beradik.

“Keduanya pula, manusia ini memang Tuhan ciptakan rasa cinta terhadap harta, tidak kira ustaz atau pun tidak. Sesiapa sahaja mesti ada rasa cinta terhadap harta benda,” katanya.

Katanya lagi, berlakunya masalah perbalahan pembahagian harta dalam kalangan adik-beradik dan keluarga ini berpunca daripada cara pengurusan harta yang salah.

“Seperti dalam agama Islam sendiri bab pengurusan harta, agama telah mengajar kita untuk mencari harta, itu yang pertama.

“Manakala yang kedua pula, kita harus melindungi harta kita dan ketiga kita harus mengembangkan harta kita. Seterusnya, yang keempat pula untuk menyucikan harta kita dengan berzakat.

“Tetapi yang kelima ini jarang orang ambil tahu iaitu adalah untuk mengagihkan harta sebelum meninggal dunia sama ada hibah, sedekah, wakaf, wasiat dan sebagainya.

“Ramai yang tidak membuat persiapan ini sebelum meninggal dunia yang akhirnya akan menyebabkan keretakan dalam adik-beradik dan keluarga,” katanya lagi.

Sumber: YouTube Wanita Hari Ini, TV3

Ramai beranggapan cara selamat menyedia dan mengurusakan keperluan harian di dapur adalah dengan memastikan bahan kering seperti tepung, gula, bawang, dan sebagainya sentiasa mencukupi. Sebab itu, ada antara kita akan beli stok yang berlebihan dari keperluan. Lebih-lebih lagi kalau nampak harga produk tersebut murah

Tapi, ada beberapa barang yang kita tidak digalakkan untuk dibuat stok. Ini kerana dalam tempoh simpanan, kualiti bahan tersebut akan berkurangan walaupun belum tiba tarikh luput yang tertera pada bungkusan. Antara barangan yang tidak sesuai untuk dibuat stok adalah:

Menurut NutritionFacts.org, minyak goreng mudah teroksidasi dan akan menyebabkan ia mulai berbau tengik walaupun belum tiba waktu luput.

Tepung merupakan bahan yang mudah menyerap kelembapan. Ini bermakna, ia juga mudah menarik kelembapan dari udara. Walaupun tersimpan di dalam plastik, masih terdapat banyak masalah pembungkusan terhadap tepung gandum lebih-lebih lagi yang jenis subsidi.

Ini antara bahan WAJIB ada di dapur. tapi kalau beli 10, belum tentu ia akan habis sebelum tiba tarikh luput. Kualiti telur yang dibeli hanya mampu bertahan paling lama 1 minggu. Walaupun ada yang menyimpan telur di dalam peti sejuk, ia hanya akan merosakkan tekstur dan kualiti telur tersebut

Walaupun kopi masih dalam kondisi baik dalam tempoh 3-5 bulan selepas tarikh lupu. Jika tidak di simpan rapi, ia akan mengeras. Tambahan, kesegaran kopi akan berkurangan jika disimpan daam tempoh yang lama walaupun belum tiba tarikh luput

Kerusi kayu yang sebelum ini nampak buruk terus nampak ‘wow’ lepas di ‘makeover.’ Ramai yang masih simpan kerusi kayu lama ini sebab ada nilai sentimental. Jangan dibuang kerusi kayu klasik ini kerana ia boleh diubahsuai.

Siapa sangka kerusi kayu yang nampak buruk dan usang yang sebelum ini siapa pun tidak mahu memandang kini berubah wajah. Terus nampak mahal! Mari kita lihat hasil ‘makeover’ kerusi kayu yang sebelum ini nampak buruk akhirnya bertukar menjadi kerusi mahal.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!


10 Resepi Baja Organik Viral Dari Bahan-Bahan Yang Mudah dan Murah

Seronok tengok ramai yang menjadikan berkebun sebagai hobi. Walaupun sekangkang kera laman yang tersedia, tanaman keperluan atau hiasan tetap diusahakan. Lebih menarik, ramai yang sedar akan kebaikkan tanaman organik demi menjaga kesihatan. Lantaran, dalam memastikan hasil yang dituai terhindar dari sebarang bahan bertoksik dan kimia, penggunaan baja dan racun serangga turut dipastikan dari sumber yang tidak mengandungi bahan berjadual.

Tambahan, baja dan racun organik lebih berkesan dan harganya lebih murah berbanding yang mengandungi kimia. Sehubungan dengan itu, LAMAN Impiana himpunkan baja-baja dan hormon organik yang viral

1. Baja buah Redbull Harris Aziz

2. Resepi baja Redbull untuk lebatkan lemon

Terdapat banyak jenis lemon yang ditanam di Malaysia antaranya Lemon belian, Lemon telur buaya dan pelbagai lagi. Yang nama lemon telur buaya tu sebab bentuknya yang lonjong dan besar. Ada juga yang nama nya lemon, tapi tidak berwarna kuning macam yang dijual di pasaraya.

3. Baja batang pisang jadikan buah oversize

4. Baja kalfos tangani masalah buah dan bunga gugur

Tanaman anda kerap mengalami buah muda gugur secara tiba-tiba atau kudup bunga gugur? Tak ada pula nampak kesan serangan atau jangkitan penyakit. Nak katakan tak bagi baja, dah bagi. Mungkin terlebih baja. Ia menyebabkan pokok panas dan ada bahagian-bahagian tertentu seperti daun, buah dan bunga cepat gugur

5. Baja dari maman pasir untuk lebatkan daun

Orang kata , untuk dapatkan hasil atau buah yang banyak dan berkualiti daun pada pokok perlu sihat. Jadi, untuk memastikan kesihatan daun terjami ia memerlukan baja foliar atau lebih mudah kata baja yang tinggi Nitrogen.

6. Baja kulit pisang dan kulit telur nampak kesan dalam tempoh 4 hari

Secara umum, kulit pisang banyak mengandung karbohidrat, air, vitamin C, kalium, lutein, anti-oksidan, kalsium, vitamin B, lemak, protein, beragam vitamin B kompleks di antaranya vitamin B6, minyak nabati, serat, serotonin dan banyak lagi lainnya.

Kulit telur kering mengandung sekitar 95% kalsium karbonat dengan berat 5,5 gram. Kulit telur juga terdiri daripada 97% kalsium karbonat. Selain itu, rerata dari kulit telur mengandung 3% fosfor dan 3% terdiri atas magnesium, natrium, kalium, seng, mangan, besi, dan tembaga. Kandungan kalsium yang cukup besar berpotensi untuk dimanfaatkan sebagai pupuk organik bagi tanaman

7. Baja belacan lebatkan buah cili padi

8. Baja chitosan kulit udang cegah masalah kulat

Antara ancaman atau penyakit yang agak sukar untuk di kawal adalah serangan kulat. Kebiasaannya punca serangan kulat ini berlaku adalah disebabkan kurangnya daya ketahanan diri sesuatu tanaman itu. Bila pokok atau tanaman tak kuat, jadi daya ketahanan melawan sebarang penyakit sangat kurang. sedar-sedar tanaman dah di peringkat kritikal.

9. Baja yougurt suburkan tanah

Kebiasaanya kita dengar hanya kulit telur digunakan sebagai baja. Jarang sekali menggunakan keseluruhan telur temasuk isinya yang masih segar kan? Tetapi di Thailand, mereka menggunakan telur segar sebagai baja untuk memperkuatkan akar tanaman.

10. Baja rempah dan herba elak serangan serangga pada cili

Pokok cili memang mudah untuk ditanam, tapi ia juga mudah untuk dijangkiti penyakit dan menjadi sasaran perosak. Sebab itu, pokok cili memerlukan penjagaan yang rapi dan terperinci untuk memastikan penghasilannya yang berkualiti.

Iklim sekarang yang agak meruncing panas nya memang sesuai untuk kita tanam bawang. Al Maklumlah, bawang macam kambing tak suka air. Sebenarnya, untuk tanam bawang, kita perlu tentukan apa tujuan tanaman. jika untuk diambil daunnya, kaedah tanaman lain. Begitu juga untuk penghasilan bawang.

1. Sediakan medium 2:1 (pasir dan tanah) untuk tanaman bawang

2. Potong sedikit bahagian kepala bawang untuk tujuan penghasilan daun bawang dengan cepat

3. Untuk hasilkan ulas bawang yang banyak dari sebiji bawang dewasa, Potong sedikit bahagian kepala dan akar.

4. Untuk bawang yang telah dibuang akar, Daunnya tidak boleh diambil kerana akan menyebabkan masalah sumber nutrien. lama kelamaan, bawang akan mati

5. Siraman hanya dilakukan apabila perlu. Bawang tak suka medium yang sentiasa basah kerana ia akan merosakkan bahagian isinya.

6. Tak perlu racun serangga untuk kawal perosak bawang. Ini disebabkan aroma bawang yang busuk memang tidak digemari oleh serangga perosak.

7. Penggunaan baja hanya dilakukan di awal-awal proses tanaman sahaja. Boleh gunakan apa sahaja jenis baja

8. Buang bunga bawang untuk elak isinya kurus dan tidak berkembang

9. Bawang boleh dituai apabila mencapai usia matangnya 2 bulan ke atas

10. Jenis bawang besar akan menghasilkan labu bawang nya yang banyak. manakala yang kecil sebaliknya.

Tip: Sisa potonggan bawang tadi jangan di buang. Rendam semalaman dan jadikan sebagai air siraman pada pokok

Apa yang anda lakukan dengan air rebusan selepas selesai memasak. Mesti buangkan. Tahukah anda bahawa air rebusan tak kira lah anda merebus apa sekali mempunyai kandungan dan zatnya yang tersendiri. Sebenarnya, ada sebahagian air rebusan tersebut berguna dan membantu tumbesaran tanaman anda. Ini bermakna, secara tidak langsung penggunaan air rebusan pada tanaman ini menjadi booster atau baja. Antara air rebusan yang sesuai digunakan dan berkhasiat untuk tanaman adalah seperti berikut:

1. Air rebusan telur
Air yang digunakan untuk merebus telur mengandungi kalsium yang tinggi. Kalsium amat diperlukan untuk memastikan tumbesaran sihat struktur pokok.

2. Air rebusan bayam
Tanaman juga memerlukan zan iron. Air rebusan bayam bukan sekadar memberi zat airon yang diperlukan oleh tanaman, malah mengandungi kadar potassium yang tinggi

3. Air rebusan pasta
Pasta yang telah direbus akan meninggalkan sisa kanji di dalam air. Kanji adalah antara kandungan yang sesuai untuk membaik pulih kondisi tanah.

Walaubagaimanapun, air rebusan perlu dibiarkan sejuk sepenuhnya sebelum digunakan pada tanaman. Anda perlu siram air rebusan tersebut terus di atas tanah sekitar tanaman. Yang paling penting, pastikan ia tidak mengandungi minyak, kandungan garam, perasa dan pewarna tiruan. Jika tidak, ia akan merosakkan tanaman.

Sumber: https://www.rd.com

Laman berkonsepkan therapeutic garden merupakan sebuah ruang yang direka bentuk secara khas, ia menggabungkan empat elemen di dalam kehidupan iaitu physical, psychological, social dan spiritual. Di samping itu juga, setiap reka bentuk laman yang berkonsepkan therapeutic garden bolehlah diistilahkan sebagai caregivers untuk seluruh isi rumah. Pelbagai aktiviti seisi keluarga boleh dilakukan di laman ini kerana setiap inci reka bentuk yang dihasilkan boleh digunakan dan dimanfaatkan. Sebenarnya taman terapeutik mempunyai pelbagai manfaat kepada penghuni kediaman, tetapi mungkin ada yang tidak tahu justeru kurang menerapkan nilai-nilai tersebut dalam reka bentuk taman mereka.

Kali ini team LAMAN membawa pembaca ke sebuah kawasan perumahan yang telah dibina lebih dari tiga puluh tahun dahulu di Seksyen 3 Bangi. Walaupun usia kediaman ini telah lama, ada sesuatu yang menarik minat LAMAN untuk berkunjung ke salah sebuah rumah banglo dua tingkat yang dimiliki oleh pasangan pesara kerajaan.

“Kebiasaannya edible garden dan herbs garden akan diletakkan di bahagian belakang rumah atau berhampiran dengan dapur. Namun bagi saya, tumbuhan dari jenis-jenis ini perlu di hargai dan di tonjolkan keran ia berguna dan memberi banyak manfaat. Tidak salah memiliki tumbuhan herba di bahagian hadapan rumah kerana ia boleh disulam dengan tumbuhan berbunga yang lain,” kata pemilik.

Pemilik yang sangat menghargai dunia tumbuh-tumbuhan kelihatan begitu ceria dan sihat walaupun telah empat tahun bersara dari perkhidmatan kerajaan. Jiwa dan keringatnya kini banyak dicurahkan sepenuhnya pada taman selain aktiviti lain. Selesai memperkenalkan taman hadapan, penulis dibawa ke laman sisi rumah. Terdapat binaan tembok pagar berpintu untuk memasuki ruang ini. Ia menjadikan ruang laman sisi ini sebagai ruang enclosed dan lebih privasi.

Backyard garden menjadi ruang paling aktif di dalam laman ini. Pelbagai acara diatur oleh pemilik untuk bersama anak, cucu, saudara mahupun sahabat handai. Fasiliti yang lengkap memudahkan lagi mereka beraktiviti, di samping wujudnya suasana privasi kerana Heliconia yang merimbun menghalang pandangan dari luar. Pasti tenang menghabiskan waktu petang di bawah rimbunan Saraca cauliflora sambil minum kopi. Ditambah pula dengan deretan pokok jasmin yang berbau harum menyegarkan lagi udara yang dihirup.  Jom kita nikmati keindahan laman milik pasangan ini.


Awas 5 Pokok Hiasan Ini Mampu Memudaratkan Anak Anda

Memang seronok melihat anak-anak bermain bersama-sama teman mereka di halaman rumah. Pada fikiran ibu bapa, keselamatan anak-anak akan lebih terjamin sekiranya mereka dibiarkan melakukan aktiviti yang mereka inginkan di kawasan rumah. Tetapi, siapa menyangka, kadang-kala laman rumah juga boleh menjadi ‘medan ancaman’ untuk kanak-kanak jika tiada pengawasan ibu bapa. Bahaya yang paling dekat ialah tumbuh-tumbuhan yang ditanam di sekitar kawasan tersebut. Ibu bapa mungkin mengandaikan pokok bunga dan tumbuh-tumbuhan yang menjadi tanaman hiasan tidak membawa kemudaratan kepada anak-anak. Tetapi sejauh mana pengetahuan ibu bapa mengenai pokok yang ‘berbisa’ dan berisiko besar membahayakan si manja anda? Berikut adalah beberapa senarai tumbuh-tumbuhan yang perlu ibu bapa kenal pasti;

Tumbuhan ini memiliki daun yang berbentuk oval seperti kepala anak panah (arrowhead). Pokok ini juga terdapat pelbagai kacukan yang menghasilkan variasi bentuk dan rona daun. Kandungan racun yang terdapat di dalam Caladium bicolor dikenali sebagai Calcium oxalate crystals dan asparagine, iaitu protein yang ditemui di dalam tumbuhan ini. Sememangnya kesemua bahagian tumbuhan ini beracun apabila termakan dalam kuantiti yang banyak. Sekiranya kanak-kanak didapati termakan bahagian tumbuhan ini, ia akan menyebabkan sensasi terbakar atau melecur pada mulut dan tekak. Lain-lain simptom yang mungkin boleh berlanjutan apabila termakan pokok ini ialah, diarea, nausea, mulut dan lidah menggelembung, mata akan kemerah-merahan, sakit serta terasa panas. Kesan seterusnya adalah muntah-muntah. Jika perkara ini berlaku, segera lap mulut si manja dengan kain bersih yang telah dibasahkan dengan air yang sejuk. Beri si manja susu untuk diminum. Hubungi pakar atau hantarkan anak anda ke unit rawatan.

Tumbuhan ini turut dikenali dengan beberapa jolokan lain seperti Zanzibar gem, Money plant, succulent philodendron, Chinese New Year festive plant dan arum fern. Ia tergolong di dalam keluarga Araceae. Ia membentuk gugusan daun yang tebal, batang berkilat yang ada kalanya kelihatan seolah-olah tumbuhan artificial. Pokok ini juga mampu bertoleransi pada musim kemarau serta boleh menerima kuantiti cahaya yang rendah di dalam rumah. Namun, keseluruhan bahagian pokok ini juga mengandungi racun. Sebaik-baiknya jauhkan ia dari kanak-kanak dan haiwan peliharaan. Sekiranya anda perlu menguruskan tumbuhan ini, gunakan sarung tangan berkebun dan cuci sebersih-bersihnya.

Pokok ini mempunyai gugusan bunga yang berlingkar. Ia membesar sebagai pokok yang rendah di kawasan terbuka yang menimbulkan suasana menarik dan menjadi tumpuan. Secantik-cantik pokok ini, ia mempunyai kandungan racun yang tinggi dan sangat merbahaya untuk kanak-kanak dan haiwan peliharaan. Bagi orang dewasa sekalipun, ketika melakukan proses memangkas, pastikan pemakaian sarung tangan berkebun dipraktikkan. Basuh tangan sebaik-baiknya untuk mengelakkan dari termakan sap (getah pokok). Jika termakan, ia boleh meragut nyawa.

Anthurium spp kelihatan indah dipandang. Namun, merujuk kepada penulisan Springer pada tahun 2007 di dalam ‘Handbook of poisonous and Injurious plants’, kanak-kanak di bawah umur enam tahun terutamanya selalu terdedah kepada racun dari tumbuhan ini. Kajian mendapati terdapat sebanyak 85% panggilan diterima oleh unit kecemasan dan trauma. Pokok ini mengandungi calcium oxalate yang merbahaya untuk manusia dan haiwan.  Jika kanak-kanak termakan dalam kuantiti yang sedikit, ia tidaklah begitu mengancam kerana racun tumbuhan ini dikategorikan sebagai sederhana. Pun begitu, jika dimakan dalam jumlah yang tinggi, ia boleh menyebabkan kecederaan yang serius serta kematian. Bahagian yang racun adalah jus atau getahnya yang terkandung oxalate crystals. Kandungan ini menyerupai jarum kristal yang tajam yang boleh merengsa kulit, mulut, lidah, tekak dan membuatkan si pemakan akan membengkak, sukar bernafas, sakit melecur dan perut meragam.

Penduduk Amazon menggunakan jus dari tumbuhan ini untuk disapukan pada anak panah pemburuan mereka. Kandungan toksin yang terhasil dari pokok ini ialah kerana ia memiliki  calcium oxalate pokok yang sederhana. Sama seperti pokok Anthurium spp dan Caladium bicolor, ia akan memberikan beberapa kesan sampingan jika kanak-kanak termakan tumbuhan ini. Kesan tersebut adalah seperti memusnahkan buah pinggang, kemunculan arteries dan gastrik.

Dewasa ini, banyak tumbuhan yang dahulunya pernah menghiasi kediaman nenek moyang kita kian lupus dari pandangan mata. Bukan lupusnya dek sebab kepupusan, tetapi disebabkan kurangnya pemilihan tumbuhan tersebut sebagai pelengkap gaya dekorasi laman. Masyarakat kini lebih gemar memilih tumbuhan hanya berdasarkan rupa fizikalnya sahaja bukan disebabkan keperluan.

Pernahkah kita terfikir, mengapa dan kenapa tumbuhan tersebut dipilih menjadi sebahagian landskap kediaman ketika dahulu? Hakikat yang tidak di ketahui atau dilupakan adalah setiap tumbuhan itu mempunyai khasiat dan keperluannya di dalam hidup.

Khasiat:

Khasiat:

Khasiat:

Khasiat:

Khasiat:

Tangkal azimat utk menghalau monyet. InshaAllah monyet main jauh2 sebab bau kuat yg kurang menyenangkan. Kena kat tangan atau pakaian pun melekat

Ramuan :
– Belacan
– Kapur barus (ubat gegat)
Nisbah 1:1

Cara-cara:
Hancurkan kapur barus sampai jadi serbuk dan gaul rata dgn belacan. Bau dia mmg kuat, pakai sarung tgn waktu nak menggaul. Kemudian ikat mcm dalam gambar, dan gantung dilaluan yg biasa monyet lalu.
InshaAllah, dgn izin Allah monyet main tempat lain.

Acapkali ada teman yang tanam kobis dalam pasu tak berapa jadi.. Kan

Jom saya kongsikan 6 tips MUDAH untuk anda dapat hasil yang segar dan besar.

1. JANGAN petik kelopak daun kobis. Ini boleh menyebabkan bola kobis gagal terbentuk dan pokok akan meninggi.

2. Pindah dan TANAM semula apabila pokok kobis ini telah mula meninggi menampakkan batangnya. Penanaman semula ini perlulah pastikan batangnya nanti tertanam separuh ke dalam tanah.

3. Gunakan pasu @ polibeg yang saiz BESAR. Memudahkan akar dapat bernafas dan lebih kukuh cenkaman pada media tanaman.

4. Pastikan BIJI BENIH yang sesuai iaitu jenis tahan di kawasan tanah rendah. AUTUMN QUEEN boleh menjadi pilihan anda sesuai tahan cuaca panas.

5. PENCAHAYAAN amat penting dan pastikan pokok kobis anda menerima cahaya optimum. Ini bagi membolehkan proses tumbesaran berlaku secara lengkap dan maksimum.

6. Anda boleh letakkan naungan gunakan plastik ‘netting’ warna BIRU untuk memberikan biasan cahaya kepada pokok kobis untuk lebih cepat padat dan berat.
.


Katil Lama Jadi Kerusi Santai dan Meja Kopi

Katil lama dah tak dapat nak digunakan lagi, diubahsuai menjadi sebuah kerusi panjang. Mungkin anda yang ada katil lama dan terbiar.. Boleh cuba cara ni. Jom lihat hasil kreatif perkongsian Cikgu Syamsul dari Sungai Petani, Kedah. Mungkin anda di luar sana mendapat ispirasi daripada hasil ini.

Kos yang digunakan kurang daripada RM50 untuk membeli wood filler, wood varnish dan skru. Lain-lain bahan telah sedia ada dalam simpanan beliau.

1 x katil kayu lama / terpakai / rosak.
1 x gergaji kayu
1 x pemutar skru Skru secukupnya.
Tukul.
Pita pengukur.
Kertas pasir secukupnya.
Wood filler.
1 botol wood varnish.

Langkah 1
Leraikan katil kayu yang telah rosak. Kumpul bahagian yang masih boleh digunakan. Untuk membuat bench chair, bahagian kepala katil sangat penting.

Langkah 2
Ukur dan potong bahagian-bahagian kayu yang hendak digunakan.

Untuk kerusi ini, Cikgu Syamsul buat ukuran 38cm lebar x 160cm panjang mengikut kesesuaian kayu yang sedia ada.

Langkah 3
Kepala katil dah sedia untuk dijadikan tempat bersandar. Potong kakinya untuk rendahkan, lebih sesuai untuk ukuran kerusi. Kayu yang digunakan untuk alas tilam akan jadi platform atau lantai kerusi.

Langkah 4
Penyambung asal pada kebanyakan katil boleh guna semula untuk membuat sambungan kayu. Jika ingin beli di kedai atas talian, namanya Iron Bed Fittings Connectors Brackets Joiners Hook Replacement Frame.

Rangka kerusi yang akan dihasilkan. Sebelum meletakkan papan untuk dijadikan tempat duduk, pastikan tetulang dibuat supaya kerusi lebih kukuh.

Langkah 5
Buat ukuran dan potong papan yang diperlukan. Papan ini ialah papan dari alas tilam pada katil.

Langkah 6
Susun dan skrukan papan tadi dengan kemas. Jika tiada skru, paku boleh digunakan sebagai alternatif. Cuma bagi saya, skru lebih kukuh.

Langkah 7
Kerusi hampir siap. Telah disapu wood varnish yang selari dengan warna asal katil. Pastikan kayu-kayu dan papan-papan yang kasar dilicinkan dengan kertas pasir terlebih dahulu. Mulakan dengan kertas pasir yang kasar sehingga yang semakin halus.

Lihat perbezaan warna asal dan warna baru setelah disapu wood varnish. Berseri kan?

Langkah 8
Lebihan papan katil seterusnya digunakan untuk membuat meja untuk melengkapkan set kerusi. Leraikan dan pilih papan yang masih elok.

Langkah 1
Buat ukuran yang dikehendaki dan bina rangka meja. Tinggi kaki meja adalah 40cm, tidak terlalu rendah, tidak terlalu tinggi. Sesuai dengan kerusi yang dibina.

Langkah 2
Papan diikat dengan menggunakan skru. Tebuk lubang terlebing dahulu sebelum diskru kerana papan lama biasanya mudah retak/terbelah jika tersalah cara.

Langkah 3
Gunakan wood filler untuk menampal lubang-lubang kesan daripada paku yang telah dicabut semasa proses peleraian. Tujuannya untuk hasil kayu yang lebih licin dan cantik.

Langkah 4
Jemur meja yang telah ditampal dengan wood filler. Setelah kering, gosok dengan kertas pasir untuk melicinkan permukaan kayu sebelum disapu wood varnish.

Langkah 5
Setelah selesai sapuan wood varnish kali pertama, setelah kering, gosokkan sekali lagi dengan kertas pasir. Kemudian, sapu woord varnish untuk kali kedua. Tujuannya untuk hasil permukaan kayu yang lebih licin dan cantik.

Terima Kasih Cikgu Syamsul berkongsi DIY yang mampu memberi inspirasi pada semua pembaca.

Selamat Mencuba!

Sempena perintah berkurung COVID-19, boleh lah siapkan perkara yang tertangguh di dapur ni. Table top dah bertahun siap dan tak berpintu

Nasib baik barang kerperluan dah beli awal. Sepatut nak buat bahagian pintu sahaja. Tapi dah alang cuti panjang, saya buat semua. Asalnya bahagian dalam nak guna aluminium, tapi ada lebihan kayu terdahulu yang dibeli untuk buat build-in wardrobe, saya habiskan dan bina dari bahan yang ada.

Lagipun ni 1st time sy buat pintu aluminium. Untung pakai aluminium ni. kita boleh tukar warna pintu tu dengan mudah. Boleh pakai macam-macam material dan warna.

Untuk bahagian wall cabinet. Saya beli 2nd hand kedai perabot. RM 25 satu set satu pintu. Asal hotel punya. pakai je la dulu. Nak tunggu mood nk buat sendiri tah bila la. tp akan datang nak buat jugak jenis full height.

harap apa yg sy share boleh bagi idea dan manfaat pada semua .

kos keseluruhan :

FRAME
– Aluminium 1 x 2 hollow – RM 32.40/Sebatang (3 batang) = RM 97.20
– PVC center braket – RM 0.20 ( 30pcs) = RM 6.00
– L corner bracket – RM 0.40 ( 16 pcs) = RM 6.40
-Screw RM 0.05 ( 100 pcs ) = RM 5.00

PINTU
– Aluminium kitchen cabinet profile Rm 33.70 ( 3 pcs) = RM 101.10
– Aluminium kitchen cabinet profile handle 1 btg = RM 47.20
– L bracket rm 1.10 ( 30 pcs) = RM 33.00
– Soft closer hinges rm 1.20 ( 16 pcs ) =RM 19.20
– composite panel hitam 1 keping =RM 90
– screw rm 0.05 (100pcs) = RM 5.00

* kesemua aluminium datang dengan 20′ panjang.

Kedai barang yg saya beli
1. YIT LOONG BUILDING MATERIAL SDN
SUNGAI CHUA ( SUPPLIER ALUMINIUM DAN ALUMINIUM ACCESSORIES)

2. DRAGON CITY CONSTRUCTION SDN BHD
SUNGAI CHUA KAJANG ( SUPPLIER ALUMINIUM DAN GLASS )

Setting frame aluminium sebab tabletop tak berapa lurus. Table top saya upah indon buat sebelum ni

Setting frame ni paling rumit sebab concrete table top tak rata. Lubang-lubang kecil nanti saya tutup dengan silicon / sealer / cement

final setting aluminium frame

Dish rack pun dah lama beli. Boleh setting siap2 sementara pasang partition tu

saya guna cat apa yang ada

Setting drawer slide untuk masukkan rak

Tengah setting partition dalam

rak ni saya dah buat awal-awal dulu guna kayu pine.

ni first time buat.ada 2-3 part yang salah potong salah ukur, aluminium profile untuk part pintu slot in je la masuk

L angle bracket untuk pegang aluminium profile

Dah siap satu pintu. Masih banyak kecacatan disitu

Tebuk lubang untuk pasang soft closer hinges.

dah siap pasang soft closer hinges. Dulu bila dengar soft closer misti mahal. Rupanya RM 1.20 je. Yang mahal sikit Rm 2.00

siap satu pintu

composite panel utk permukaan pintu.mudah utk potong.guna pisau je.  Da macam-macam warna. Tapi kedai yang saya beli tak banyak pilihan

Bukan semua material fabrik sesuai dijadikan sebagai langsir dapur. Jenis fabrik yang mudah memerangkap minyak dan habuk perlu kerap dicuci untuk memastikan ia sentiasa bersih, Faham-faham je lah, kalau dah kerap dicuci fabrik mudah reput. Pakai fabrik mahal macam mana pun tak dapat elak masalah ini kalau fabrik yang digunakan tidak bersesuaian.

1. Jahit jelujur dengan dengan tangan untuk cantumkan 4 keping tuala tadi. Kalau ada mesin lebih bagus

2. Seleaps cantumkan ke empat-empat langsir tadi, lepat sedikit di bahagian atas dan dijahit untuk membentuk poket rod langsir nanti

Dah siap, boleh lah gantung

Sejak kebelakangan ini, tidak dinafikan memang ramai yang sudah mula menjinak-jinakkan diri untuk bercucuk tanam di rumah. Tidak kurang juga yang membela tanaman hiasan dalam pasu sebagai salah satu langkah pembersihan udara dalam rumah selain sebagai penaik seri sesebuah ruang.

Tetapi tidak semua kediaman mempunyai kawasan laman yang lapang. Lebih-lebih lagi buat mereka yang tinggal di kediaman jenis apartmen atau kondominium. Balkoni sekangkang kera itu sajalah yang boleh dijadikan ruang untuk berkebun.

Salam semua KKDIY.
Kali ni nak share rak pasu diy dari paip pvc permintaan isteri tersayang.

Sambung2 paip pvc, alaskan kayu spin terpakai dan skru. Jadi lah rak pasu bunga ni. Sesuai untuk pasu yang agak kecil dan ringan.

Pemasangan fitting ni agak ketat. Memng tak guna gam langsung. Cuma kayu tu kita skru kan ke paip untuk lebih kukuh. Ada kayu yang disusun melintang, ada yang menegak untuk pastikan bahagian kiri, kanan, depan & belakang secure.

Cuma bab nak angkat kene pastikan hati-hati. Boleh tercabut kalau berat sebab tak gam

Next time nak adjust tinggi atau extend mana-mana bahagian, boleh cabut semula.

Dan boleh juga kalau pasangkan roda untuk mudah alih. Supaya lebih selamat, ikatkan pada dinding belakang supaya tak mudah tumbang ke depan.

Fittting tu semua online kat shoppe saiz 3/4 inchi.
Semoga bermanfaat.

p/s ; Anda juga boleh cuba spray rak pvc ini bagi mendapatkan efek lebik menarik dan kemas.

Semoga bermanfaat dan selamat mencuba!


Mudahnya Tanam Timun Hanya Ikut Langkah Ini

Pokok timun atau dalam bahasa Inggerisnya dikenali sebagai ‘Cucumber’ tidak perlu diperkenalkan lagi. Ia merupakan sejenis tanaman sayuran berbuah yang sangat popular di negara kita. Nama saintifiknya ialah Cucumis sativus dan ia tergolong dalam famili tumbuhan Cucurbitaceae. Tumbuhan ini dikatakan berasal dari utara India. Pokoknya adalah dari jenis menjalar dan berbatang lembut. Oleh itu ia memerlukan  sokongan untuk memanjat dengan melilit menggunakan sulur pautnya (tendrils). Pertumbuhan batangnya yang lembut itu boleh mencapai sehingga 5 meter panjang. Pokok ini mempunyai sistem akar  berserabut yang berkembang luas di sekitar kawasannya. Batang pokoknya berbulu dan bersegi empat dengan sulur paut yang ringkas. Daunnya pula berwarna hijau dan hijau kekelabuan serta berlekuk. Pokoknya mengeluarkan bunga jantan dan juga bunga betina yang berasingan berwarna kuning. Bunga betina tumbuh di hujung putik buahnya yang berbentuk silinder memanjang berwarna hijau muda. Apabila disenyawakan dengan debunga jantan putik buah inilah yang menjadi buahnya yang bertukar warna menjadi sedikit kuning atau perang apabila masak.

Kepelbagaian kegunaan:buahnya boleh dimakan ketika masih segar, muda dan mentah sebagai ulam atau salah satu ramuan mentah dalam masakan seperti nasi ayam, nasi lemak, rojak dan laksa. Namun buahnya juga sedap digandingkan bersama ikan dalam masakan kari atau gulai atau dibuat jeruk atau acar. Namun ramai yang tidak mengetahui bahawa pucuk timun juga boleh dijadikan sayuran seperti dibuat masakan sayur lemak.

Buahnya juga mampu melicinkan kulit bagi mengekalkan awet muda. Oleh itu ia sering digunakan dalam pembuatan pelbagai barangan kosmetik atau dikisar mentah disapu pada muka sebagai maskara. Jus dari buahnya yang dikisar juga boleh dijadikan minuman yang berkhasiat yang dikatakan mempunyai antioksiden yang tinggi dan boleh mencegah kanser. Malah timun dikatakan sebagai ‘The World Most Healthy Foods – Vegetables’ atau makanan dari jenis sayuran yang paling berkhasiat di dunia ini

Penanaman:Pokok timun boleh ditanam menggunakan biji benih dari buahnya yang telah masak. Sebagai pilihan biji benihnya juga boleh dibeli dari pusat tanaman atau pasaraya.

Penanaman Di Tanah

Untuk penanaman di tanah sebaiknya ditanam atas batas yang digembur terlebih dahulu dan disuburi dengan kandungan kompos atau najis haiwan seperti ayam atau kelawar. Kaedah penanamannya mudah sahaja iaitu dengan menanam terus dua biji benih dalam satu lubang tanpa perlu disemai terlebih dahulu (foto 2). Manakala jarak penanaman di antara satu pokok dengan yang lain ialah 35 sentimeter dan jarak di antara batas atau barisan ialah 1.5 meter. Sebagai pokok pemanjat ia memerlukan sokongan seperti pancang atau junjung untuk pokoknya tumbuh subur dan berbuah.

Pokok timun juga sesuai ditanam dalam pasu dan juga bekas tanaman lain. Gunakan campuran medium tanaman untuk pokok berpasu dalam nisbah 3:2:1 (Tanah peroi: Bahan organik: Pasir sungai) untuk menanamnya.

Penjagaan:

1) Siram air dua kali sehari, waktu pagi dan petang pada hari panas. Ini perlu dilakukan supaya medium tanamannya sentiasa berkeadaan lembap sentiasa agar pokok dapat tumbuh subur dengan daun, bunga atau putik buahnya tidak  layu dan gugur secara tiba-tiba. Siram bila perlu sahaja pada hari hujan.

2) Dedahkannya kepada banyak cahaya matahari bagi menggalakkan ia berbunga dan berbuah lebat.

3) Baja organik seperti najis ayam, kambing atau kelawar adalah  terbaik untuk membajai pokok ini semasa membesar sehingga berbunga dan berbuah. Pastikan diikuti arahan pengggunaannya seperti tertera di pek baja yang digunakan.

Tip: Tutup bahagian atas medium tanaman di sekeliling pokok dengan bahan sungkupan seperti sabut kelapa, dedaun lalang dan sebagainya untuk mengelakkan medium tanamannya cepat kering bertujuan mengekalkan kesuburan pokok.

Penghargaan: Abu Bakar Mat Daud, Penulis Buku Variasi Tanaman Hiasan

Anda mempunyai pewangi gel seperti ini, tidak kisah apa jenis jenama pun di rumah tak? Boleh dikatakan, hampir semua orang pernah ada mempunyai pewangi gel yang seperti ini di rumah.

Mungkin ada juga segelintir di kalangan anda yang terus membuang pewangi gel ini setelah ia kering dan habis digunakan. Tetapi tahukah anda, pewangi gel yang telah kering ini masih boleh digunakan lagi dengan beberapa langkah mudah yang boleh anda lakukan.

Pasti ramai yang ingin tahu bagaimana cara-cara untuk melakukannya. Jangan bimbang, caranya mudah sahaja! Mari IMPIANA kongsikan bersama anda.

Langkah 1 – Kumpulkan semua pewangi gel yang telah kering dengan jenis bauan yang sama.

Langkah 2 – Kemudian, bahagian pewangian gel yang telah kering itu dipotong kecil dengan menggunakan pisau atau gunting.

Langkah 3 – Letak dan susun cantik-cantik dalam cawan kaca kecil.

Langkah 4 – Akhir sekali, tambahkan sedikit air ke dalam cawan tersebut. Mudah bukan?

Setelah siap, anda boleh letakkan cawan tersebut di mana-mana sudut dalam ruang rumah misalnya di singki bilik air, tandas, dapur dan sebagainya. Memang konfirm satu rumah akan berbau wangi nanti.

Foto: Carian Facebook

Pembasmi Semut Dan Lalat “Homemade” Guna Cuka Dan Sabun Pencuci . “DI MANA ADA GULA, DI SITU ADA SEMUT.” Peribahasa ini sangat sinonim dengan kehidupan kita seharian kan. Ini bermakna ceruk mana pun kita duduk, selagi ada sumber makanan, semut akan datang. Plastik makanan nak-nak gula yang belum buka pun semut boleh masuk.

Kita pun beli lah bekas kedap udara yang mahal-mahal untuk simpan gula. Tiba-tiba terlupa nak tutup pulak kan.. dah ada road tour baru untuk semut. Macam-macam produk dah digunakan untuk mencegah dan menghapuskan semut. tetapi masih tidak berjaya. Kenapa perkara ini berlaku?

1. Semut dapat kesan sisa makanan terutamanya gula walaupun saiz nya hanya sebesar habuk.

2. Semut akan merembeskan bahan kimia untuk satu perjalanan yang baru. Jadi apabila ada makanan yang di kesan, semut akan pulang ke sarang dan inform koloni dia. Nanti ramai-ramai semut ke tempat makanan yang baru dijumpai tadi dengan menggunakan laluan yang telah ditinggalkan kesan kimia.

3. Anda tak musnah atau ambil tindakan terhadap semut yang kelihatan berseekoran. Tahu tak, sebenarnya mereka sedang mencari makanan baru untuk dijamu koloni. lain kali. musnahkan segera.

4. Segera musnahkan koloni semut yang dijumpai. Kalau tidak, jumlah koloni bakal berkembang biak pulak kalau tindakkan segera tak diambil.

Untuk membantras semut di dalam rumah, anda boleh cuba resepi yang dikongsikan oleh yatieimra di Facebooknya

Bahan-bahan:

¼ cawan cuka putih
1¼ cawan air paip
1-2 sudu makan sabun pencuci pinggan

Cara-cara:
Campurkan semua bahan, masuk dalam botol spray.

Cara menggunakan spray:

1. Spray di kawasan laluan semut secara kerap. Memang lepas spray, kimia yang dihasilkan oleh semut akan hilang, tapi semut akan hasilkan laluan lain.

2. Membersihkan sisa makanan tumpah. Cuka boleh hilangkan bau ‘manis’ gula, gabungan cuka & sabun pulak menanggalkan minyak.

3. Jadikan semburan untuk mencuci dapur selepas masak

4. Bersihkan kulat/kulapuk pada dinding/perabot. Spray & lap je (boleh tambah cuka kalau kulat tebal sangat).

5. Spray secara konsisten untuk hapuskan rumput liar di halaman rumah (untuk kesan yang lebih cepat, tambah sukatan cuka ½ cawan lagi. Kalau pekat sangat bukan setakat rumput, tanaman pn boleh mati kalau terkena)

6. Boleh juga digunakan untuk mop lantai. Boleh cairkan lagi dengan tambah 5 lagi bahagian air. Boleh tambah pencuci lantai kalau nak wangi. Gandakan sukatan untuk kuantiti yang banyak & gunakan air panas untuk lebih efektif.

Tomato sebenarnya antara tanaman yang produktif sama ada ditanam di dalam pasu atau terus dibatas. Namun, bagi mereka yang berkebun secara hobi selalu melihat tomato antara tanaman yang kedekut berbuah walupun telah dibaja. Sebenarnya bukan kedekut, cuma tekniknya salah. Ada satu langkah yang amat penting anda lupa untuk lakukan. Dan langkah yang anda tertinggal ni sebenarnya sesuatu benda yang dianggap remeh.

Perkara yang paling penting tetapi selalu diabaikan oleh pekebun adalah dengan menyediakan pemancang atau sokongan. Tahu kah anda, benda yang dianggap remeh ini amat mempengaruhi produktiviti tomato. Sebab itu, di ladang, pokok tomato diikat atau dililitkan pada tali. Bukan sekadar untuk kelihatan kemas dan memudahkan penyelenggaraan malah membantu dalam proses produktiviti tomato

Apa pentingnya menyediakan pemancang untuk pokok tomato?

Tujuan utama kenapa tomato memerlukan sokongan adalah untuk memastikan ia sentiasa dalam keadaan tegak dan tinggi. Apabila dalam kondisi tersebut, pokok mudah menerima pencahayaan yang baik. Disamping itu juga, ia membantu pengudaraan pada seluruh tanaman. Ia penting bagi memastikan daun tomato sentiasa kering. Tambahan, apabila lebih banyak bahagian pokok tomato bersentuh pada permukaan tanah, ia mengundag risiko jangkitan penyakit yang berpunca dari medium tanaman.

Apa kebaikan sokongan tomato?

1. Sokonga tersebut menggalakan pernghasilan buah yang lebih baik dan pokok akan sentiasa kekal sihat.
2. Bila pokok adlam keadaan tegak, pengudaraan dapat diagihkan pada keseluruhan pokok. Ia mambantu dalam memastikan setiap bahagian pokok sentiasa kering dan secara tidak langsung mengurangkan ancaman penyakit
3. Dengan penyediaan sokongan juga, ia mumudahkan tugas anda untuk melakukan penyelenggaraan seperti mencantas
4. Memandangkan tomato tumbuh secara vertikal, ia memberi ruang optimum dikebun anda untuk tanaman yang lain
5. Akhir sekali, kelebihan menyediakan sokongan untuk tanaman tomato memudahkan anda untuk melakukan tuaian.


Kini Sudah Ada Lampu Pelita Solar, Lebih Canggih & Jimat!

Apabila sudah menjelang bulan Ramadan yang mulia, mesti ramai yang mahu memasang lampu pelita di kawasan laman rumah bagi menyambut dan meraikan kedatangan bulan Syawal.

Memang sudah menjadi kebiasaan orang ramai untuk memasang lampu pelita ini bagi menyambut perayaan Aidilfitri yang meriah saban tahun. Betul tak?

Jika sebelum ini, kita masih lagi menggunakan lampu pelita yang cahaya dihasilkan daripada sumbu minyak tanah tetapi kini sudah ada kaedah yang lebih moden.

Tidak dinafikan, bukan mudah sebenarnya untuk menyediakan lampu pelita yang jenis seperti ini. Mana tidaknya, untuk menyediakan lampu pelita jenis lama ini anda terpaksa berbelanja besar untuk membeli sumbu minyak tanah dan sebagainya. Maka oleh itu, sudah pasti ia akan menjadi masalah kepada anda.

Kini, jangan anda berasa bimbang kerana kaedah dan cara yang lebih mudah boleh anda lakukan bagi untuk menangani masalah tersebut. Apa kata anda menggunakan lampu pelita solar ini sebagai alternatif.

Untuk maklumat anda, lampu pelita ini menghasilkan cahaya solar dan berfungsi secara automatik. Bukan itu sahaja, ia juga akan berfungsi untuk menghasilkan cahaya apabila keadaan kawasan sekeliling gelap.

Selain itu, ia juga akan berhenti berfungsi secara automatik apabila keadaan kawasan sekeliling terang di siang hari. Menarik bukan? Jadi sudah pasti ia akan menjimatkan kuasa elektrik dan anda tidak akan melakukan sebarang pembaziran.

Membaca adalah amalan yang mulia. Buku pula merupakan jambatan ilmu. Walaupun kini kita hidup di zaman e-pembaca, buku masih lagi menjadi pilihan sesetengah orang. Perasaan yang wujud ketika memegang dan mencium bau setiap helaian dalam buku amat berbeza jika hendak dibandingkan dengan tablet.

Buat pembaca tegar yang mempunyai koleksi yang banyak, salah satu hal yang merumitkan tentang hobi mereka ialah dimana mereka mahu menyimpan kesemua buku-buku tersebut? Nak beri pada orang, sayang. Tetapi timbunan yang semakin bertambah akan membuatkan kediaman nampak tidak teratur jika tidak mempunyai tempat penyimpanan yang sesuai dan mencukupi.

Penyelesaian yang jelas sudah tentulah menambah rak bagi menampung bilangan buku yang kian menggunung. Tetapi tahukah anda, banyak lagi cara kreatif yang boleh anda lakukan supaya koleksi anda tidak nampak boring dan hambar saja. Berfikir diluar kotak atau anda boleh saja ikuti idea-idea yang telah IMPIANA kumpulkan ini. Selamat mendeko!

Dekorasi konsep farmhouse moden tema warna ‘earth tone,’ senang nak suaikan dengan perabot. Pemilihan tema warna ‘Earth Tone’ untuk dinding menjadikan ruang rumah nampak lebih luas dan lebih mudah untuk suaikan dengan warna perabot.

Warna ‘earth tone’ menjadi tren yang diminati oleh ramai orang kerana sifatnya yang natural dan hangat. Kehadirannya menjadi inspirasi dalam menata tempat tinggal masa kini supaya mendatangkan kesan hangat, nyaman, dan ‘welcome’.

Cantik, tenang dan bersih sahaja rumah pemilik kediaman. Perkongsian dekorasi rumah bertukar wajah selepas tragedi banjir Disember 2021. Pemilik kediaman menggunakan warna terang dan ceria. Selepas banjir, pemilik kediaman terus tukar konsep kepada modern farmhouse dengan earth tone.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Apabila dapur semakin meningkat ‘usia’, pasti ada perubahan yang ingin dilakukan supaya tidak berasa bosan menggunakannya. Cuba pemasangan wallpaper jenis kalis air yang dikongsikan oleh Aimi Ismail di bawah ini. Ceritanya melalui FB group ‘Kelab Kaki Deko’, dia ingin mengambil ‘mood’ baru dalam dapurnya yang sudah berusia 9 tahun ini. Bertemakan warna hitam dan putih, ia bersaiz sederhana sahaja kerana terdapat bilik solat berkeluasan 10 kaki x 10 kaki di bahagian tepi.

Segulung berukuran dalam 6 meter panjang dan 60 cm lebar. Berharga dalam RM 12 dari Mr. DIY, sebanyak 2 gulung digunakan. Lebihannya disambung pemasangannya di dapur basah.

Materialnya. Boleh dilap sekiranya kotor.

Table top dari jubin konkrit yang tahan lasak.

Rak dan penyangkut gelas dari SSF.

Bekas roti dari Happy Home

Pasti seronok tidak terkata si isteri apabila sudah siap kerana hasilnya yang cantik.

Kredit: Aimi Ismail


(GAMBAR) Tranformasi WOW! Rumah Kayu Lama Dengan Konsep Moden Kontemporari

Nama pemilik: Siti Nurain
Lokasi: Jeram, Kuala Selangor
Jenis kediaman: Rumah kampung kayu sebiji
Konsep: Moden kontemporari
Spesifikasi: 2 bilik, 1 bilik air, sebuah dapur dan ruang tamu

Binaan kayu sering dikaitkan dengan binaan tropika atau tradisional. Namun, dewasa ini pemilik lebih berani menongkah arus cuba lari dari kebiasaan. Seperti perkongsian dekorasi kediaman kayu yang pernah dipaparkan sebelum ini, walaupun penaataan dekorasi amat berbeza dengan fizikal asal kediaman kayu, ia tetap indah dan lebih praktikal.

Seperti kediaman yang dikunjungi Impiana baru-baru ini. Rumah milik Pak Tenun yang merupakan salah sorang penduduk terawal di sekitar Jeram kini di diami oleh anak saudaranya yang lebih mesra di kenali dengan nama Ain. Pak tenun kini mendiami sebuah kediaman yang lebih besar yang dibina bertentangan kediaman kayu ini. Kini, rumah kayu ini menjadi tempat berteduh buat Ain dan suami Bersama 2 orang anak mereka yang masih kecil.

Dari luar, memang jelas kelihatan kediaman ini amat sempit. Melangkahkan kaki memasuki kediaman ini lebih menguatkan pandangan penulis apabila melihat tersedianya sebuah ruang tamu yang kecil, 2 bilik tidur, dapur dan sebuah bilik air yang secukupnya untuk ain seisi keluarga. Uniknya, binaan kediaman ini memaparkan ciri-ciri binaan rumah melayu lama di mana rumah ibunya dibina tinggi dari tanah.

Namun, memang tidak disangka kediaman ini sangat polos sebelum kehadiran ain sekeluarga. Pun begitu, strukturnya utuh walaupun telah dimakan usia. Ini menunjukkan pemilik asalnya Pak Tenun memang pandai menjaga rumah kayu ini. Jiwa muda Ain ingin kan sebuah kediaman yang lebih moden dan berani. Oleh itu, renovasi di ruang tamu dilakukan secara menyeluruh.

Memilih rona biru dengan gabungan konsep moden kontemporari, sebuah kediaman yang muram bertukar wajah penuh keceriaan. Pemilihan cat minyak mengikut rona pilihan Ain iaitu biru elektrik melapisi dinding polos yang dipilih sebagai feature wall. Nampak gelap kan? Namun pemilik bijak, dinding lain didominasi dengan rona biru langit. Secara tidak langsung, paduan dua rona ini dapat menyeimbangi antara satu sama lain.

Bukan sekadar dindingnya di alis cat baru, bahagian siling yang asalnya dikekuningan turut dicat dengan jenis kapur. Lantainya pula, diberi hamparan tikar getah dengan corak kayu. Padanan rona  coklat tikar getah dan biru di dinding memang paduan yang sempurna. Setiap satu menyumbang karekter tersendiri pada kediaman ini. Jadi, Ain tidak perlu risau akan perincian yang lain.

Optimumkan setiap ruang, pemilihan perabot yang ringkas diabadikan. Di ruang tamu, cukup sebuah sofa tiga tempat duduk untuk menampuk keperlu keluarga ain. Sebagai tambahan, sebuah bangku yang mempunyai corak yang sama dipadankan. Tidak mahu ruang tamu yang kecil ini terlalu sarat, permaidani dengan corak ringkas memberi keselesaan tatkala bersantai diruang ini.

Menambahkan impak visual bagi ruang yang sempit, sebuah bingkai cermin dengan kemasan bingkai emas ditatah menyerlahkan lagi fungsi feature wall. Untuk memastikan dalam ruang yang sempit ini dapat turut menyediakan ruang santapa buat air seisi keluarga, sebuah set meja makan berbentuk bulat mengoptimumkan sudut yang di hadkan.

Tidak terhenti hanya disitu, perincian untuk menyerlahkan lagi kediaman ini turut dilakukan. Sudah pasti, pencahayaan menjadi fokus utama. Pemilihan lampu chandelier memberi penjelasan di ruang makan manakala track light menggantikan lampu kalimantang memberi peluang kepada pemilik untuk melaraskan pancaran yang diperlukan. Sedikit sentuhan mewah, kain langsir dengan percikkan emas mengantikan langsir asal yang tidak berpadanan antara satu sama lain.

Ain yang berwatakan kemas namun bersahaja amat menekankan keringkasan dalam dekorasi kediamanya. Bukan sekadar disebabkan oleh ruang yang terhad, malah memberi ruang legar buat si cilik yang sedang lasak bermain. Setiap komposisi yang di padukan mempunyai fungsi yang tersendiri dalam memaparkan sebuah dekorasi moden kontemporari yang diimpikan ain.

Nak tahu tranformasi yang dilakukan dengan lebih lanjut, jangan lupa tonton rancangan tv Impiana setiap Selasa Jam 12.30 tengah hari. Kalau tak sempat tengok, boleh tonton siaran ulangan pada hari yang sama jam 9.00 malam. Terlepas juga, boleh tonton bila-bila di VOD ASTRO

Dengan ukuran lebih kurang 650 kaki persegi, rumah ini dilengkapi dengan 3 buah bilik dan 2 buah tandas. Warna hitam, putih dan kelabu gelap menjadi pilihan pemilik, sesuai dengan status bujang yang sentiasa mahu nampak ranggi dan moden. Berbekalkan idea dan ilham dari grup-grup deko di fb, Encik Eemy membeli barangan dan perabot secara berperingkat di IKEA, Kaison serta SSF di sekitar Johor. Minat menghias rumah dipupuk bermula apabila sering menemani ibunya membeli barangan rumah.

Jom kita scroll ke bawah untuk lihat tempat tinggal pemuda ini yang mampu menepis persepsi orang ramai tentang rumah bujang. Selamat menghias!

Dalam kita kerja seharian dan melayan kerenah anak-anak, pasti 1,2 di antara kita yang stress atau migrain dibuatnya . Tekanan kerja dan persekitaran…

Tip Dekorasi Kurangkan Stress

Bermulanya pada tahun 2020, dunia telah mengalami pandemik Covid-19 yang telah menyebabkan ramai orang hilang pekerjaan, hilang hubungan sillaturrahim dan yang paling sedih adalah, hilang nyawa orang tersayang. Tapi hari ini, saya bukan hendak bercakap tentang Covid-19 tapi tentang cara bekerja pada waktu itu. Pada ketika itu, banyak syarikat yang akan menyuruh pekerja mereka untuk melakukan pekerja dari rumah atau dalam bahasa inggeris, “work from home”. Jadi, untuk memudahkan dan membuat berasa selesa semasa bekerja di rumah, bermulalah ada yang telah melakukan pejabat di rumah mereka dan banyak design-design yang menarik ada untuk mendekorasikan pejabat di rumah. Oleh kerana itu, saya akan menerangkan atau memberitahu tips-tips untuk mencipta pejabat di rumah.

Baiklah, tips yang pertama adalah,

MENCARI LOKASI YANG SESUAI DI DALAM RUMAH ANDA.

Okay, ini penting kerana kita haruslah mencari lokasi yang sangat bagus dan sistematik dalam rumah kita untuk dijadikan khas sebagai pejabat. Sebagai contoh, cari lah kawasan yang luas dan dekat dengan pencahayan, kalau duduk di apartment, berdekatan dengan permandangan luar atau lain-lain. Tetapi, kalau macam saya, saya lebih memilih kawasan yang berdekatan dengan ruang tamu dan dapur. Sebab apa? Sebabnya jikalau kita sedang bekerja dan ada orang datang, kita boleh terus membuka pintu dan untuk dapur pula, kalau tengah bekerja dan tiba-tiba lapar atau dahaga, boleh terus.

Tips yang kedua adalah,

MEMBELI KERUS YANG SELESA UNTUK RUMAH PEJABAT ANDA.

Keselesaan semasa bekerja adalah penting kerana ia dapat memberikan kita fokus yang tinggi dan mampu melancarkan lagi pekerjaan kita. Oleh itu, kerusi adalah perkara utama. Anda perlu mencari kerusi yang mempunyai melengkung di belakangnya atau kerusi yang ada roda dibawahnya itu. Tapi, pastikan kerusi anda itu besar yang mampu menyokong keseluruhan belakang dengan selesa.

Tips yang terakhir adalah,

MENGHIASI TUMBUH-TUMBUHAN DI DALAM RUMAH PEJABAT ANDA.

Tumbuh-tumbuhan ini adalah perkara yang bergantung kepada seseorang individu. Walaubagaimanapun, tumbuhan ini mampu membuatkan anda membau haruman yang sangat wangi dan memberi oksigen yang bagus untuk anda. Jadi pada masa anda bekerja, waktu yang sama juga, anda mendapat sesuatu yang berkhasiat. Tambahan lagi, tumbuhan dapat meng-rilis kan stres anda.

Kesimpulannya, mencipta rumah pejabat ini, adalah perkara yang bagus kerana kita tidak tahu, sedang kita berehat di rumah, ada sahaja kerja yang diberi oleh bos. Oleh sebab itulah, mencipta rumah pejabat ini adalah sesuatu idea yang bernas untuk kita semua.


5 Item Penting Untuk Pastikan Rumah Sentiasa Kemas Tapi Ramai Abaikan

Kelengkapan rumah semuanya sudah lengkap, tetapi hati kecil anda masih lagi berdetik mengatakan bahawa ‘ada lagi yang kurang ni’, oleh itu IMPIANA gariskan beberapa panduan serta senaraikan 5 item yang patut ada dalam rumah anda agar anda lebih selesa tetapi mungkin ianya terlepas pandang.

Lampu membaca

Jika kediaman anda mempunyai lampu limpah atau spotlight yang cantik, ianya sesuai untuk tetamu dan segala aktiviti sosial di ruang tamu, tetapi untuk membaca, anda perlukan lampu lain yang lebih sesuai untuk membuatkan pengalaman membaca anda lebih bermakna di ruangan lain.

Kerusi malas/ Buaian santai

Di Malaysia, selalu kita lihat kerusi malas atau buaian sebegini banyak diletakkan di ruang laman, patio atau di balkoni, tetapi tahukah anda kerusi sebegini kalau diposisikan dengan betul di ruang tamu, pasti memberi kejutan serta trend setter terkini di negara kita. Kalau ada pun kerusi sebegini, ianya adalah buaian bayi, jangan ingat bayi sahaja ingin dibuai, orang dewasa pun mahu dibuai. Ianya sesuai untuk menambahkan elemen santai ruang dalaman kediaman anda.

Sentuhan tumbuhan hijau

Sudah siap, tapi masih ada rasa kosong, alternatif lain adalah letakkan pokok bersiaz sederhana di penjuru ruang tamu. Percayalah rasa kosong anda tadi akan hilang kerana ada ‘benda’ hidup di ruang tamu anda. Terdapat pelbagai jenis indoor plant di pasaran, pilih satu yang berkenan!

Rak buku dan majalah

Elakkan buku yang bertimbun serta surat khabar bersepah daripada menyakitkan pandangan mata anda dengan mewujudkan rak buku serta tempat menyusun surat khabar. Tidak kisah rak anda mahal atau buruk, asalkan ianya membuatkan ruang tamu anda nampak tersusun serta teratur.

Troli makanan/minuman

Isu lauk tertumpah dan minuman jatuh dari pegangan sudah selesai jika anda menggunakan troli setingkat atau dua tingkat. Troli ini dapat memudahkan lagi kerja anda. Terdapat juga pelbagai jenis material sama ada kayu atau stainless steel, terpulang pada bajet anda. Selain mudah alih ia juga akan membuatkan ruang anda tampil lebi9h elegan..

IMPIANA sudah senaraikan beberapa item, yang mana tiada dalam rumah anda, boleh cuba penuhinya melalui rujukan artikel ini, Selamat mencuba!!

Kondominium konsep dekorasi ala rumah kampung. Tak kiralah rumah anda memang terletak di kampung atau berada di dalam bandar sekalipun, anda boleh menggunakan konsep ala kampung ini.

Elegan, praktikal, kuat dan tahan lama, terrazzo pada asalnya dicipta oleh pekerja-pekerja binaan Venetian yang mencampur cip marmar dari projek mewah untuk mendapatkan lantai kos rendah yang menarik di kediaman mereka sendiri. Lantai bajet dari tahun 1970-an ini telah melanda gelombang populariti yang baru dan kali ini ia tidak menunjukkan tanda untuk berhenti dalam masa yang terdekat. Terrazzo adalah bahan yang tampak moden tapi dalam masa yang sama terasa tradisional sekaligus menjadikan ia bahan yang timeless. Ternyata terrazzo sesuai diletakkan dalam mana-mana ruang di rumah, bagi mewujudkan upgrade mewah yang mampu bertahan lama.Terrazzo juga adalah salah satu pilihan paling versatile yang mudah di dapati pada satu ketika dahulu.

Mengapa Pilih Terrazzo?

Terrazzo merupakan pilihan yang tepat untuk interior anda atas beberapa faktor ;

Kos Efektif

FAKTA – Semasa hayat sesebuah binaan, jumlah kos mengekalkan atau menggantikan lantai boleh mencapai sehingga 35 kali ganda berbanding kos permulaan lantai tersebut.

Jadi adakah anda masih ingin memasang karpet, lantai kayu ataupun vinyl? Sedangkan sudah ada material yang tahan lama, mudah dan murah pula. Untuk jangka masa panjang, terrazzo dilihat sangat memuaskan dari segi kos penyelenggaraan dan keseluruhan.

Customizeable

Dengan reka bentuk dan pilihan warna yang amat luas, terrazzo adalah impian para arkitek, pereka mahupun pemilik. Dari corak geometri elegan, grafik menarik dan bunga berkembang mekar, terrazzo bakal mengubah koridor yang hambar atau pintu masuk ke dalam ruang dengan keanggunan dan semangat baru. Satu-satunya had pengahalang adalah imaginasi anda. Jadi, be creative!

Mudah Untuk Dijaga

Kebersihan, keselamatan dan kualiti udara merupakan antara asas dalaman yang penting. Permukaan tidak berliang Terrazzo dapat menentang mikrob merbahaya dan pengumpulan kelembapan. Ia adalah aspek penting untuk persekitaran yang bersih, sihat dan bebas kulat. Dan oleh kerana ia mempunyai permukaan yang licin, penyelenggaraan berkala seperti menyapu, mengemop dapat dilakukan dengan mudah.

Tahan Lama

TIPS RUMAH KEKAL KEMAS WALAUPUN ADA BABY

Kita selalu hairan kenapa ada rumah rakan dengan anak kecil nampak kemas dan bersih sedangkan kediaman kita pula hanya kelihatan teratur seketika saja sebelum bersepah semula.

Sebenarnya pemilik rumah yang sentiasa kemas ini bukanlah melakukan kerja membersih dan mengemas seluruh rumah setiap hari.

Sebaliknya mereka hanya melakukan beberapa kerja di bahagian tertentu untuk memastikan rumah kelihatan rapi dan bersih sentiasa.

Kekemasan dan kebersihan rumah adalah perkara penting yang perlu dittikberatkan meskipun kita mempunyai anak kecil dirumah. Hal ini kerana rumah yang bersih dan kemas menjamin keselesaan sekeluarga dan boleh menghindarkan dari bahaya serta penyakit.

Lakukan 5 perkara ini setiap hari dan anda akan dapat hasil yang sama.

1. Kemas katil
Kemas katil dan bilik anda sebaik bangun tidur. Celik je mata terus lipat selimut tu jangan tinggal macam tu je. Selimut lah benda paling penting untuk katil kelihatan kemas.

2. Selepas basuh baju terus lipat
Pakaian yang tidak diurus dengan baik selalu jadi punca rumah nampak bersepah. Jadi jangan biarkan baju kotor bertimbun dan jangan juga biar baju yang sudah kering dalam bakul tinggi menggunung. Setiap kali selesai membasuh terus lipat pakaian yang kering dan masukan dalam almari.

3. Jangan biar singki penuh
Sama juga dengan pinggan mangkuk, jangan biar ia memenuhi singki. Basuh pinggan setiap kali selepas makan.

4. Pastikan kaunter dapur sentiasa bersih

Selepas basuh, terus susun pinggan mangkuk, kuali dan periuk di tempatnya. Simpan juga baki lauk pauk dalam bekas berpenutup bukan di atas pinggan. Buang sampah setiap kali bakul penuh. Jangan smpai berulat sudah hehehe.

5. Kemas ruang tamu tengah hari dan malam
Ruang tamu memang jadi tempat permainan anak, bantal kecil akan bertaburan begitu juga mainan mereka. Anda memang perlu mengemaskannya paling kurang dua kali sehari. Sekali, menjelang tengah hari dan kali kedua sebelum tidur supaya sebaik celik mata pagi hari anda melihat ruang tamu yang bersih dan kemas.


Tak Perlu Lagi Guna Pemetik Api. Masih Ramai Yang Tak Tahu Dapur Gas Ada Bateri Rupanya!

Pasti ada yang pernah mengalami masalah api dapur gas tiba-tiba tak menyala. Dah cuba berkali-kali pun masih tak menjadi. Terpaksalah beli pemetik api dan hidupkan secara manual. Lecehnya! Pemetik api pun kadang-kadang hilang tak tahu letak dimana. Habis hilang mood nak memasak.

Tapi tahukah anda sebenarnya masalah ini simple je. Tapi mungkin masih ramai yang tak tahu yang kemungkinan api dapur tida menyala adalah disebabkan bateri yang sudahhabis. YA, dapur gas juga menggunakan bateri! Anda hanya perlu gantikan bateri yang baru sahaja untuk dapur berfungsi seperti sedia kala.

Buat yang telah lama ada masalah ini dan menggunakan pemetik api, boleh ikuti perkongsian Tuan Zulkefley Abu Bakar dibawah ;

Dapur ni kadang-kadang kita tak perasan ada bateri kat bawah untuk pemetik apinya.
Bila datang masalah pemetik api tak berfungsi terus dalam kepala nak beli baru.

Boleh cuba tukar baterinya dulu kalau pemetik api tak berfungsi.

Senang je, cari penutup bateri buka dan tukar yang baru.lama dah ni tak jenguk bawah dapur

Tak perlu dah gunakan pemetik api ni lagi. Selamat mencuba!

Semua orang berkebun sekarang ni. Walau punya ruang sekangkang kera, tiada halangan untuk berkebun. Tak cukup lantai, boleh kat dinding. Dinding dan lantai pun dah penuh, boleh gantung. Tambahan, berkebun tidak semestinya memerlukan bajet yang banyak.

Seperti perkongsian dari Youtube Chanel C4U Shaiju Mallu Media. Hanya menggunakan bahan-bahan terbuang seperti botol mineral dan batang paip PVC, C4U Shaiju Mallu Media berjaya menghasilkan ruang tanam tergantung seperti chandelier.

Nak tahu cara-cara hasilkan bekas tanaman gantung chandelier dari C4U Shaiju Mallu Media, boleh tonton video yang disediakan:

Ruang makan merupakan salah satu tempat berkumpul anggota keluarga selain ruang keluarga. Karakter ruang makan lebih personal, sebab ruang inilah keluarga berkumpul, bercengkerama, dan saling bercerita sambil menikmati juadah makanan. Selain itu, ruang makan juga bisa menjadi tempat menjamu tetamu (formal dine entertaining).
Oleh itu, pemilihan meja makan yang tepat perlu jadi perhatian jika Anda merancang untuk membelinya dalam waktu terdekat ini. Menentukan meja makan tidaklah terlalu sukar, hanya terdapat beberapa perkara yang harus anda ketahui.

Material
Jika ingin meja makan yang diperbuat dari material jenis kayu, pilihlah material kayu keras murni (hardwood) seperti mahogany, walnut, maple, oak atau jati. Jangan yang bersifat komposit atau gabungan, misalnya MDF (Medium Density Fiberboard).
MDF merupakan material dari campuran kayu keras dan halus yang dikompres menjadi bentuk papan. Meskipun tahan lama, tapi tak sekuat dan sekokoh jenis hardwood. Mungkin harganya akan sedikit lebih mahal, namun jika yang Anda cari adalah meja makan yang tahan lama hingga berpuluh-puluh tahun, lebih baik memilih hardwood. Sementara bagi Anda yang kurang suka meja kayu, pilihlah dari bahan metal atau marmer.

Saiz Ruang
Sangat penting untuk mengukur apakah meja makan sesuai mengikut keluasan ruang anda, terutama jika ruang makan berukuran kecil. Jangan sampai meja terlalu besar untuk ruangan sempit, atau terlalu kecil untuk ruangan luas. Meja berbentuk persegi panjang yang ditempatkan di ruang sempit akan dengan cepat memakan ruangan dan membuatnya terlihat sempit. Satu hal yang penting, anda harus mudah untuk berjalan dan bergerak di antara meja dan kursi.

Bentuk Meja
Ada beberapa aturan dalam menentukan bentuk meja makan yang sesuai dengan ruangan tertentu. Untuk ruangan kecil, pilihlah meja berbentuk oval agar tersedia ruang kosong dan tidak membuat ruangan tampak terlalu ‘ramai’. Meja bentuk bujur sangkar lebih sesuai untuk ruangan sempit, sementara persegi panjang sebaiknya ditempatkan pada ruangan yang luas. Meja bundar sebenarnya bisa ditempatkan di ruang berukuran apapun, tapi sebaiknya tidak pada tempat yang sempit kerana akan membatasi ruang untuk bergerak.

Dimensi Meja
Kebanyakan meja makan memiliki ketinggian standar antara 28 – 30 inci. Tinggi meja yang paling sesuai mampu memberi ruang yang cukup di atas lutut dan sejajar dengan siku tangan ketika anda duduk. Sementara lebarnya, sebaiknya berbentuk oval, bujur sangkar, bundar atau persegi panjang memiliki standar lebar 36 inci ke atas, tergantung jumlah orang. Sebagai contoh, meja oval dengan panjang 84 inci, boleh memuatkan sehingga 10 orang.

Demikian tips memilih meja makan untuk ruang makan Anda. Semoga informasi ini boleh membantu anda untuk memilih meja makan yang sesuai untuk kediaman anda.

Memastikan almari anda sentiasa dalam keadaan kemas dan teratur adalah sesuatu yang agak mustahil. Mungkin, anda boleh, tapi jika melibatkan ahli keluarga yang lain terutamanya anak-anak yang masih kecil, matlamat untuk memastikan pakain di dalam almari sentiasa kemas dan tersusun agak sukar dicapai.

Seorang penulis dan pakar gaya hidup dari Jepun telah memperkenalkan satu sistem khas untuk memastikan almari anda sentiasa kemas dan teratur. KonMari Methods yang diasakan oleh Marie Kondo merangkumi cara mengemas keseluruhan kediaman agar sentiasa kemas dengan mudah. Namun, teknik lipatan yang diperkenalkan kini menjadi kegilaan ramai di seluruh dunia. Nak tahu, cara pengurusan almari dengan menggunakan KonMari Mathods. Jom tengok video ini.

Untuk teknik melipat baju dan seluar, anda boleh tengok video ni


Makeover Peti Sejuk Lama Jadi Seperti Baru, Cuma Balutkan Guna Pelekat ‘Glossy’ Ini Sahaja

Barangan elektronik seperti peti sejuk ini walaupun sudah lama digunakan dalam satu jangka tempoh masa yang lama, ia masih boleh berfungsi dengan baik jika anda menggunakan dengan penuh cermat dan berhemah.

Meski ia masih berfungsi dengan baik sehingga kini, namun jika sudah lama digunakan sudah pasti peti sejuk anda berada keadaan yang kurang menarik atau erti kata lain tidak lagi menawan seperti baharu.

Bukan itu sahaja, mungkin juga peti sejuk yang sedia ada di kediaman anda tidak lagi cantik seperti baharu oleh kerana warna luar permukaan badan peti sejuk anda sudah pudar. Jangan bimbang, kini ada cara mudah untuk mengembalikan peti sejuk lama anda jadi seperti baru.

Buat anda yang ingin tahu bagaimana caranya, oleh itu IMPIANA kongsikan cara dan kaedah untuk mengubahsuai peti sejuk lama anda dengan hanya menggunakan pelekat ‘Glossy’ sahaja. Mari kita lihat cara-caranya menerusi perkongsian Nur Aqeesha di laman media sosial Facebook.

Sumber: Facebook Nur Aqeesha

4 Kemasan Siling Buat Ruang Tampak Rapi dan Lebih Menyerlah. Apabila memasuki bagunan atau kediaman, perkara yang paling kurang diberi perhatian adalah bahagian siling. Walaupun begitu, sebenarnya siling mampu memberi impak yang besar buat sesuatu ruang. Para designers juga sering merujuk kepada siling sebagai ‘dinding ke-5’, ini menunjukkan yang kemasan siling juga adalah sama penting untuk dipertimbangkan semasa proses ubah suai rumah.

PLASTER

Plaster merupakan bahan yang mesra alam, tahan lama dan kuat. Selain itu plaster juga merupakan bahan yang mempunyai pelbagai warna dan tekstur berbeza-beza agar mudah dibentuk dan dipadankan mengikut kesesuaian ruang.

PAPAN KAYU

Papan kayu sebagai kemasan siling memang jarang kita lihat di negara ini tetapi bukan bermaksud ia tidak wujud. Kayu dapat menambah karakter kediaman serta merta menjadikan ruang lebih sofistikated dan elegan. Selain itu, siling kayu juga mudah untuk dipasang dan dengan penjagaan yang rapi, ia boleh tahan dalam jangka masa yang lama.

CAT
Dengan mnegecat siling putih yang hambar, anda dapat memberikan life baru untuk sesuatu ruang. Cat pada siling haruslah dari jenis yang tahan lama bagi mengelakkan ia mengelupas dan retak. Lapisan perlindungan juga boleh disapu pertahanan yang lebih mantap selain mewujudkan kilauan reflektif.

 WALLPAPER
Kertas dinding yang ditampal pada siling adalah cara yang kreatif untuk menambah warna dan memberi mood pada mana -mana ruangan dirumah anda. Sebelum anda memasang kertas dinding pada siling yang kosong, pastikan ia betu-betul bersih dan rata. Pastikan anda menyapukan primer khas, dibuat khusus untuk digunakan bersama wallpaper agar kerja-kerja pemasangan berjalan dengan lebih lancar.

Apabila kita sebut tentang kediaman satu tingkat yang terletak ditengah-tengah barisan kediaman teres yang lain, pasti kita terbayangkan suhu bahang di waktu tengah hari, kurang pencahayaan semulajadi dan mungkin juga ruang yang tampak sempit. Tetapi tidak bagi Jose House yang telah diubah suai oleh firma arkitek berpengalaman, Fabian Tan Architect. Terletak di Petaling Jaya, kediaman ini adalah sebuah rumah teres satu tingkat biasa yang berukuran 23 ‘x 75’ (7m x 23m).

Pemilik berhasrat untuk mengubahsuai dengan menerapkan pelan terbuka pada ruang disamping memberi penghormatan kepada neneknya yang cintakan alam semulajadi.

Maka, terhasil lah sebuah kediaman moden dengan rekabentuk unik yang dilengkapi oleh pencahayaan semulajadi, ruang terbuka yang luas dan juga tumbuh-tumbuhan yang segar menghijau. Kombinasi privasi dan nilai estetika yang tinggi juga telah menyumbang kepada keindahan senibina ini.

Lokasi : Petaling Jaya
Arkitek: Fabian Tan Architect
Keluasan : 1275.0 m²
Gambar : Ceavs Chua

Projek mencantikkan rumah dengan bajet yang berpatutan. Projek akeover washroom. Kami buat based on recommend Nippon tau dan berdasarkan orang yang pernah buat jugak. So mmg boleh buat la kiranya. Bukan buat ikut suka je. Haha. Projek dia ambil masa berhari-hari jugak sebab nak tunggu kering cat. Barang-barang boleh cari dekat kedai jual cat.

Barang-barang yang diperlukan:
– Cat Nippon Tile Primer 3L (dia akan sekali dgn hardener) RM165
– Cat Nippon EA4 White 5L (sekali dengan hardener jugak) RM175
– Cat Nippon EA4 Grey 1L (plus hardener) RM47
– Filler
– Berus cat masking tape biru dll (bgtau org kedai nk berus n roller untuk epoxy paint)

Cara-cara dia:
Hari 1- Basuh dan sental toilet guna clorox. Biar tandas betul-betul kering. dah kering barulah letak filler dekat lubang yang ada dekat tiles. tunggu filler kering

Hari 2-Sapu habuk dan debu sebelum cat. Cat Tile Primer untuk lapisan pertama. 3L tu sebenarnya boleh guna untuk 2 tandas sebab yang ni buat selapis je. Memandangkan memang nak cat dua tandas, kuantiti cat ni mencukupi. Biarkan cat kering sehari.

Hari 3- tunggu Primer kering

Hari 4- Cat EA4 putih lapisan pertama. Cat ni kena buat 2 lapis. So kalau nk buat putih, buat 2 lapis putih. Kalau macam kami, dinding putih, lantai kelabu. Jadi dinding kami cat 2 lapis putih. Lantai selapis putih. Nak buat corak pun boleh. Boleh cari la idea dekat pinterest. Biar cat kering.

Hari 5- tunggu 1st layer EA4 kering

Hari 6-cat 2nd Layer EA4 Putih lagi sekali bagi dia betul-betul putih dan tak nampak corak atau warna tile lama. tunggu sampai kering

Hari 7- Tunggu lapisan ke-2 cat betul-betul kering. (the best 1 hari) tapi sebab semalam kami start cat pagi so kami terus cat EA4 kelabu. (padahal excited sangat and tak sabar..haha) dah rasa kering terus cat EA4 kelabu selapis. lepas tu tunggu kering lagi (kena banyak bersabar menunggu)

Hari 8- SIAP!!

*tile primer dan EA4 white ni boleh guna untuk 2 toilet. satu toilet ni kami guna separuh je. toilet lagi satu belum start lagi. hehe